Også dengang var Genforeningen en blæsende fornøjelse | Vejret | DR\nOgså dengang var Genforeningen en blæsende fornøjelse\nOgså for 100 år siden var vejret i Sønderjylland meget blæsende i dagene omkring afstemningen.\n10. feb 2020 kl. 14.16\nDer er fest i gaden med franske og engelske flag i Haderslev i forbindelse med folkeafstemningen. Natten forinden var det gevaldigt blæsevejr. Grunden til, at netop de flag er fremme, er, at tropper fra England og Frankring var indsat for at holde ro i afstemningsområdet. (Foto: Thorvald Larsen © Scanpix)\nI Flensborg hænger valgplakater i forbindelse med folkeafstemningen om genforening. I Flensborg blev der udkæmpet en veritabel plakatkrig. Stemmeret havde alle personer over 20 år, født i afstemningsområdet eller bosat der siden 1. januar 1900. (Foto: Thorvald Larsen © Scanpix)\nSønderjylland Folkeafstemning i Haderslev. Unge piger vifter med engelske og franske flag, da området er sikret af franske og engelske soldater (Foto: Thorvald Larsen © Scanpix)\nMed forbehold for at en kvalitetskontrol af vindmålingerne det seneste døgn ændrer på status, så fik Vamdrup i går aftes døgnets højeste vindstød med 36,4 m/s - vindstød af orkanstyrke.\nTråden tilbage til samme område i dag for nøjagtig 100 år siden er tydelig. Også dengang i 1920 var det et gevaldigt blæsevejr natten mellem 9. og 10. februar, og det ødelagde faktisk en del af de opstillede flag og effekter, som skulle festliggøre afstemningen om områdets tilhørshold.\nLigesom i går var det ganske pænt vejr op til den 10. februar 1920, men i løbet af aftenen og natten til den 10. blæste det op med regn og kraftig blæst - storm var det ikke, men et kig på reanalyserede vejrkort fra dengang viser, at det formentlig blæste en solid kuling med vindstød af stormstyrke.\nSådan var det også i aftes i Sønderjylland. Godt og vel endda.\nEt udsnit af vejrkortet fra 10. februar 1920, hvor et kraftigt lavtryk ved Island sender regn og blæst ind over Danmark. (Foto: DR vejret © wetterzentrale.de)\nOgså senvinteren i 1920 var relativt mild. Januar fik en månedsmiddel på 0,8 grader, og februar ramte 2,8 grader i middel, hvilket er ganske mildt i forhold til den daværende normal.


Skuffet Rønnow efter derby-nederlag: Leverer ikke det, vi skal | 3point.dk\nSkuffet Rønnow efter derby-nederlag: Leverer ikke det, vi skal\nAf Daniel Mads @@DanielMads88 · På 18th april 2017\nFrederik Rønnow var en skuffet mand ovenpå nederlaget til FC København. Han mener ikke, Brøndby leverede det,\nder skulle til for at spille lige op med københavnerne.\nFrederik Rønnow leverede et par store redninger, men kunne i sidste ende ikke forhindre FC København i at tage sæsonens første derbysejr søndag eftermiddag. Efter kampen var det en ærgerlig Rønnow, som erkendte, at Brøndby ikke havde fortjent meget mere.\n– Selvfølgelig er jeg skuffet. Vi kunne godt have fået et kryds med, men i for store perioder af kampen leverer vi ikke den præstation, vi ved, vi skal levere for at vinde mod FCK. Der er en grund til, de ikke har tabt en kamp i denne sæson endnu, de er sindssygt stærke, og hvis man skal slå sådan et hold skal alle mand levere fuld tid, og der manglede vi lidt, sagde Rønnow efter kampen til 3point.dk.\nHan mener ikke, det er en umulig opgave at slå FCK i fremtiden.\n– Det er et godt hold. Men vi har spillet mod FCK, både her og i Parken, hvor vi har lykkedes med vores spil og overrumplet dem. Der synes jeg måske, i store dele af kampen, at vi får gjort for lidt ud af det.\nMed nederlaget er der nu 13 point op til FCK på Superligaens førsteplads. Den afstand kunne være mindsket til 7 point med en sejr, men for Rønnow er tabellen ikke det vigtigste.\n– Vi fokuserer ikke så meget på tabellen. Vi ved, vi er inde i en udvikling, som måske er gået hurtigere end nogle af os havde forventet, men det er de her kampe, man lærer af. Vi skal selvfølgelig rejse os, og så må vi tage den derfra. Vi har et kæmpe mål om at komme i pokalfinalen, og så har vi Nordsjælland ude næste gang, så det er det, vi fokuserer på.\nBrøndby har stadig 16 point ned til Superligaens tredjeplads.


Lette etagedæk ved brand- og lydklassificerede løsninger der anvendes i forskellige typer byggeri både inden til nybyggeri og renovering.\nSystem med optimeret varmeisoleringsevne til bærende ydervægge med Glasroc H Storm vindtætningsplader. Gyproc THERMOnomic ydervægssystem er udviklet med henblik på at optimere varmeisolationsevnen. THERMOnomic-systemet findes i et bredt udvalg af løsninger med forskellige konstruktionstykkelser som imødekommer nutidens og fremtidens energikrav. På ydersiden kan de fleste typer regnskærme monteres, hvilket giver stor arkitektonisk frihed.\nYdervægssystem til vådrum\nSystem til beklædning af bærende stålkonstruktioner for brandbeskyttelse i op til 120 minutter.


Denne databehandleraftale anses som en juridisk bindende aftale mellem kunden og EverCalc. Databehandleraftalen overholder alle krav jævnfør Datatilsynet og vil løbende blive opdateret med relevante underdatabehandlere.\nDatabehandlerens behandling af personoplysninger sker med henblik på opfyldelse af parternes ”hovedaftale”:\nDen dataansvarlige giver databehandleren samtykke til at anvende underdatabehandlere i det omfang det kræves for at levere de nødvendige services.\nDen dataansvarlige giver besked ved tilføjelse eller erstatning af andre underdatabehandlere.\nDatabehandleren sørger for at pålægge underdatabehandleren de samme databeskyttelsesforpligtelser som dem, der er fastsat i denne databehandleraftale, gennem en kontrakt eller andet retligt dokument i henhold til EU-retten eller medlemsstaternes nationale ret, hvorved der navnlig stilles de fornødne garantier for, at underdatabehandleren vil gennemføre de passende tekniske og organisatoriske foranstaltninger på en sådan måde, at behandlingen opfylder kravene i databeskyttelsesforordningen.\nDatabehandlerens underretning til den dataansvarlige skal ske uden unødig forsinkelse efter at denne er blevet bekendt med bruddet, sådan at den dataansvarlige har mulighed for at efterleve sin eventuelle forpligtelse til at anmelde bruddet til tilsynsmyndigheden indenfor 72 timer.\nDatabehandleren skal - under hensynstagen til behandlingens karakter og de oplysninger, der er tilgængelige for denne – bistå den dataansvarlige med at foretage anmeldelse af bruddet til tilsynsmyndigheden.\nDenne aftale træder i kraft ved registrering af virksomhed hos EverCalc samt accept af privatlivspolitik og abonnementsbetingelser.\nAt den dataansvarlige kan anvende systemet EverCalc, som ejes og administreres af databehandleren.\nAt databehandleren stiller systemet EverCalc til rådighed for den dataansvarlige og herigennem opbevarer personoplysninger om den dataansvarliges ansatte.\nDe oplysninger der behandles, er som udgangspunkt kun de oplysninger databehandleren finder relevante for at kunne yde den bedste kvalitet og service. Vi modtager ofte følgende information omkring den dataansvarliges ansatte:\nBehandlingen omfatter som udgangspunkt ikke følsomme personoplysninger. Såfremt den dataansvarlige ønsker følsomme persondata behandlet, er den dataansvarlige forpligtet til at oplyse databehandleren herom, således at databehandleren kan tage forholdsregler i henhold til Datatilsynet.\nPersoner, som har eller har haft et abonnement hos den dataansvarlige.\nB.1 - Betingelser for databehandlerens brug af eventuelle underdatabehandlere\nDatabehandleren har den dataansvarliges generelle godkendelse til at gøre brug af underdatabehandlere. Databehandleren skal dog underrette den dataansvarlige om eventuelle planlagte ændringer vedrørende tilføjelse eller erstatning af andre databehandlere og derved give den dataansvarlige mulighed for at gøre indsigelse mod sådanne ændringer. En sådan underretning skal være den dataansvarlige i hænde minimum 1 måned før anvendelsen eller ændringen skal træde i kraft. Såfremt den dataansvarlige har indsigelser mod ændringerne, skal den dataansvarlige give meddelelse herom til databehandleren inden 14 dage efter modtagelsen af underretningen. Den dataansvarlige kan alene gøre indsigelse, såfremt den dataansvarlige har rimelige, konkrete årsager hertil.\nB.2 - Godkendte underdatabehandlere\nNavn CVR-nr. Adresse Beskrivelse af behandling\nMicrosoft Azure Hosting af servere\nC.1 - Behandlingens genstrand/instruks\nLeverer de services der er beskrevet i abbonnementsbetingelserne.\nC.2 - Behandlingssikkerhed\nDatabehandleren er forpligtet til at sikre et højt sikkerhedsniveau i systemet, hvilket sikres ved relevante organisatoriske, tekniske og fysiske sikkerhedsforanstaltninger.\nEndvidere har databehandleren interne databeskyttelsespolitikker til formål at sikre fortrolighed, integritet, modstandsdygtighed og adgang til Personoplysninger. De følgende foranstaltninger er særligt væsentlige:\nKlassificering af Personoplysninger for at sikre implementering af sikkerhedsforanstaltninger.\nVurdering af kryptering og pseudonymisering som risikoreducerende faktor.\nBegrænse adgang til Personoplysninger til relevante personer, der skal til for at overholde parternes aftale om anvendelse af systemet.\nKortlægge sikkerhedsstrukturen samt hvordan Personoplysninger overføres mellem Parterne.\nForetage vurdering af eget sikkerhedsniveau for at sikre, at nuværende tekniske og organisatoriske foranstaltninger er tilstrækkelige til beskyttelse af Personoplysninger.\nC.3 - Opbevaringsperiode/sletterutine\nPersonoplysningerne opbevares hos databehandleren, indtil den dataansvarlige anmoder om at få oplysninger slettet. Persondata slettes under alle omstændigheder 6 måneder efter opsigelse.\nC.4 - Instruks eller godkendelse vedrørende overførsel af personoplysninger til tredjelande\nDen dataansvarlige giver databehandleren autorisation til at sikre et tilstrækkeligt grundlag for overførsel af Personoplysninger til tredjeland på vegne af den dataansvarlige.\nC.5 - Nærmere procedurer for den dataansvarliges tilsyn med den behandling, som foretages hos databehandleren\nDen dataansvarlige eller en repræsentant for den dataansvarlige er berettiget til at igangsætte en revision af databehandlerens forpligtelser i henhold til aftalen én gang årligt. Den dataansvarlige skal i forbindelse med anmodning om revision medsende en detaljeret revisionsplan minimum 4 uger før den foreslåede startdato. Revision skal finde sted i normal kontortid og må ikke på urimelig vis forstyrre databehandlerens kommercielle interesse. Den dataansvarlige er ansvarlig for alle omkostninger i forbindelse med anmodning om revision.\nC.6 - Nærmere procedurer for tilsynet med den behandling, som foretages hos eventuelle underdatabehandlere\nDatabehandleren eller en repræsentant for databehandleren er berettiget til at føre tilsyn vedrørende overholdelsen af denne databehandleraftale hos underdatabehandleren.\nWebsitet og Applikationen ejes og publiceres af:\nIngerslevsgade 110, 5. th\n1705 Kbh. V\nDenne databehandleraftale er gyldig fra 1. august 2018 og erstatter alle tidligere versioner\nLangebrogade 6B, 4.\n+45 2727 6727\n© 2021 KlarCalc. All rights reserved\nCoockie- og privatlivsbetingelser


5 sjove terningespil for hele familien - humanisten.dk\nDet er altid skønt med en god undskyldning for at samle familien over en herlig aktivitet. En sådan aktivitet kan være mange ting, men særligt spil er altid en god klassiker at samle familien omkring. Og heldigvis behøver du ikke have et kæmpe arsenal af spil liggende derhjemme for at dette kan lade sig gøre. Med noget så simpelt som terninger er du garanteret mange timers underholdning med spil for hele familien i alle aldre. Hos SpilleXperten er vi kæmpe fan af det simple ved terningespil, og derfor har vi dedikeret en hel side til terningespil, hvor du kan finde inspiration og regler til diverse terningespil, hvilket gør det nemt for dig og familien til hurtigt at finde et spil og komme igang med at have det sjovt! Så klik dig direkte ind på vores hjemmeside på Terningespil og kom igang allerede nu, eller læs med her hvor vi giver en lille introduktion til 5 sjove terningespil for hele familien.\nI 10.000 gælder det kort sagt om at være den første heldige psiller, som når 10.000 point. Du slår slag, og disse skal være perfekte i første forsøg, ellers går din tur videre. Det handler om at turde lade sin pulje stige, men også velvidende, at du kan slå et slag uden point, og så starter du forfra. Det er derfor om at finde en god balance mellem satsning og indkassering – og så lidt held oveni også.\nI spillet 30 starter alle spillere med 30 point – og så handler det om at være den der beholder sine 30 point længst muligt, eller være den spiller der sidder tilbage med point. Når du slår med terningerne ligger du din sum sammen, og kan dermed enten miste eller få point, som du kan tilføje til dine samlede 30 point.\nI Meyer handler det om heldige terningekast og at være god til at bluffe. Alle spillere har et antal liv, og når raflebægeret går rundt handler det om at slå nogle gode og høje kombinationer, som sikrer at du overgår spilleren før dig. Kan du ikke slå deres slag, så må du prøve at bluffe dig igennem det, men bliver du taget i et bluff, så mister du liv.\nI snyd handler det rent ud sagt om at snyde alle dine medspillere. Man slår med hvert sit raflebæger og herefter siges et tal højt, som går bordet rundt. Alle skal sige hvor mange de har af dette tal – og dermed fortsætter runden til der en persons snyd bliver kaldt.\nYatsy er præcis som du husker det – med de mange terningekombinationer samler alle point sammen, og den der når det højeste point tal vinder.


CPHPIX 2013 Messer Chups + Tremolo Beer Gut\nMesser Chups + Tremolo Beer Gut\nElsker du også kitschede B-film fra 50'erne og 60'erne? Russiske Messer Chups lover dig den bedste koncert i dit liv og leverer med danske Tremolo Beer Gut det ultimative soundtrack til datidens trashfilm.\nRetrostemningen er sikret på PIX, når festivalen får besøg af det russiske band Messer Chups, hvis musik og udtryk er en collage af gamle kult-, sci-fi-, horror-, zombie- og vampyrfilm. Bandet spiller surf i den bedste 50-60'er-stil, og med kitschede kostumer og B-filmsvisuals garanterer Messer Chups, at du aldrig har set noget lignende.\n- Det bliver den bedste koncert, I får at se i jeres liv!\nDet lover manden bag Messer Chups, der går under det genrepassende navn Gitaracula. Og bandet plejer da heller ikke at skuffe ved deres koncerter. Især ikke visuelt. Den kvindelige bassist, som selvfølgelig hedder Zombierella, optræder i Bettie Page-kostumer, og imens vises visuals, som Gitaracula har lavet ud af sin egen samling af kitschede B-film:\n- Samlingen består mest af sci-fi fra 40'erne til 60'erne, horror, thrillers, eksotiske/erotiske, altså såkaldte trashfilm. Jeg elsker rytmen, æstetikken, farverne og tempoet fra den tid, erklærer Gitaracula.\nEr man, ligesom Gitaracula, til surfrock og skæve genrefilm af knap så høj kvalitet fra 50'erne og 60'erne er der ingen undskyldning for ikke at tage på Loppen til Messer Chups og Tremolo Beer Gut-koncert på torsdag.\nMesser Chups + Tremolo Beer Gut koncert\nTorsdag den 19/04 kl. 21:00\nBilleten koster 110 kr. og kan købes på Billetlugen


Alex Vanopslagh: Socialdemokratiet har uhyggeligt lidt respekt for retsstaten | Information\nAlex Vanopslagh: Socialdemokratiet har uhyggeligt lidt respekt for retsstaten\nRegeringen vil lade politiet overvåge danskernes færden uden retskendelse, fordi det kan spare nogle ressourcer hos politiet. Men vi skal ikke ’effektivisere’ retsstatsprincipper væk for at spare lidt hist og her, skriver partiformand for Liberal Alliance, Alex Vanopslagh, i dette debatindlæg\nNår regeringen forsøger at »effektivisere« danskernes frihedsrettigheder ved at lade staten overvåge lovlydige borgere uden en retskendelse, bliver vi nødt til at sige fra, skriver partiformand for Liberal Alliance, Alex Vanopslagh, i dette debatindlæg.\nMed et nyt lovforslag vil Socialdemokratiet afskaffe kravet om, at staten først skal have en retskendelse fra domstolene for at kunne overvåge borgernes færden. Endnu en gang er regeringens lemfældighed over for vores retsstatsprincipper blevet illustreret i al sin tydelighed.\nLovforslaget er kun det seneste skud på stammen i en lang række sager, hvor regeringen med juridiske krumspring som løftestang gradvist underminerer de liberale frihedsrettigheder, der udgør fundamentet for vores demokrati.\nFor nylig var det den netop afgåede justitsminister, Nick Hækkerup, der med logningsbekendtgørelsen forsøgte at få adgang til at overvåge fire millioner danske borgere, selv om EU-Domstolen flere gange har stadfæstet, at en sådan masseovervågning krænker menneskerettighederne og dermed er ulovlig.\nNej tak til ’effektivisering’ af frihedsrettigheder\nOg nu vil regeringen altså give politiet lov til at overvåge og registrere danskernes færden med eksempelvis GPS uden retskendelse, fordi det kan spare nogle ressourcer hos politiet.\nSocialdemokratiets retsordfører, Bjørn Brandenborg, kalder det at »effektivisere politiets arbejde« fra Folketingets talerstol. Ja, tak.\nFor hvor mange retsstatsprincipper i vores samfund ville man ret beset ikke kunne »effektivisere«, det vil sige kaste på møddingen, ud fra logikken om, at man dermed ville kunne spare nogle ressourcer hist og her? Når en sådan tankegang udmønter sig i lovgivning, slår det sprækker i demokratiet.\nDen ultimative ’effektivisering’, hvor regeringen slet og ret kan gøre, hvad den har lyst til, uden at have lovhjemmel til det, har vi jo allerede set i aktion i minkskandalen. Det ved jeg ikke, om nogen af os har lyst til at prøve igen. Jeg har i hvert fald ikke.\nUanset om det er i det store eller i det små, er disse indgreb i borgernes fundamentale frihedsrettigheder, hvor man med den ene gummiparagraf efter den anden skærer lunser af retssikkerheden, fordi det gør statens drift en smule lettere eller billigere, en demonstration af Socialdemokratiets uhyggelige og hæmningsløse forhold til magt.\nMagten skal bindes\nFor det er en hjørnesten i et frit samfund som det danske, at staten ikke blot kan overvåge lovlydige borgere efter forgodtbefindende, uden at en domstol først har dømt det nødvendigt. Eller det burde det være. Når regeringen forsøger at træde dette princip under fode ud fra et effektivitetshensyn, bør det få alarmklokkerne til at ringe hos enhver, der kerer sig om retsstaten.\nMen hvorfor i alverden skulle man bekymre sig om det? Er det ikke bare at være »på forbrydernes side«, som Nick Hækkerup så fint fik formuleret det? For selvfølgelig er det på kort sigt mere populært at ’gøre noget’, når der ruller en eller anden sag. Og det gælder både under røde og blå regeringer.\nMen retsstaten handler netop om at sætte grænser for magthavernes mulighed for at skalte og valte med folks liv. Den er den myndige borgers værn mod politikere og myndigheder, der ikke kan styre sig. I et liberalt demokrati er det ikke nok bare at give flertallet ret til hvad som helst – der må være regler og principper, der binder magten, også selv om folkestemningen kræver noget andet.\nLivet i et samfund uden en retsstat er brutalt og tilfældigt. Den ene forbryder får livstid, den anden går fri. Nogle indlysende gode ting er forbudte, andre indlysende slemme ting er tilladte. Nogle mister alt, andre får i pose og sæk. Den stærkes ret råder, og den svage kan intet gøre.\nJeg er liberal, fordi jeg ikke ønsker mig sådan et samfund. Også selv om det hele skulle være ’demokratisk’ godkendt. Det er netop disse retsstatsprincipper, der adskiller Danmark fra en bananrepublik, hvor borgernes rettigheder er en by i Rusland. Så når regeringen forsøger at »effektivisere« danskernes frihedsrettigheder ved at lade staten overvåge lovlydige borgere uden en retskendelse, bliver vi nødt til at sige fra.\nFor retsstaten er din ven. Du ved aldrig, hvornår det er dig, det bliver populært at kanøfle.\nAlex Vanopslagh er partiformand for Liberal Alliance\nEU-Domstolen går imod nye danske logningsregler efter kun en uge\n»Kunne ikke have været værre.« Forening taber retssag mod Justitsministeriet i Højesteret\nAlex VanopslaghNick Hækkerup\n19. maj, 2022 - 09:24\nHer må jeg uforbeholdent give manden helt ret !\nHarald Viuff, Niels K. Nielsen, Søren Fosberg, Steffen Gliese, Rolf Andersen og Bjarne Andersen anbefalede denne kommentar\n19. maj, 2022 - 09:42\nJa, regeringen vil overvåge os alle, mens den med den anden hånd lader anonymiteten herske ved den organiserede skattespekulation imod vore fælles værdier. Sådan er den moderne socialdemokratiske bevægelse åbenbart indrettet.\nSøren Fosberg, Rolf Andersen, Bjarne Andersen og Inge Lehmann anbefalede denne kommentar\n19. maj, 2022 - 12:48\nDesværre er Socialdemokraterne ikke ene om det i folketinget.\nTænk på hvordan Venstre og Konservative også har været med til at gennemføre mere overvågning, indsamling og opbevaring af uskyldiges fingeraftryk og DNA.\nPapes ordre til teleselskabernes fortsatte ulovlige masseovervågning trods to domme fra eu-domstolen.\nJeg har heller ikke set modstand mod udbetaling Danmarks ret til samkørsel af informationer for alle personer der modtager offentlige ydelser.\nOvervågning og demontering af restsstaten er ikke forbeholdt Socialdemokraterne.\nAt tro det og så stemme til højre får en til at løbe fra asken ind i ilden.\nAlan Frederiksen, Arne Albatros Olsen, Søren Fosberg, Egon Stich, Steffen Gliese, Finn Jakobsen, Eva Schwanenflügel, Rolf Andersen, Bjarne Andersen og erik pedersen anbefalede denne kommentar\n19. maj, 2022 - 13:58\nDet Alex Vanopslagh virkelig mener er, at det kun er de venstreorienterede, der kan overvåges uden retskendelse.\nLasse Glavind, Mogens Holme, Eva Schwanenflügel og Inge Lehmann anbefalede denne kommentar\n20. maj, 2022 - 09:02\nJeg synes, det er dybt problematisk så gennemført manipulerende Alex Vanopslagh er og hvis man ikke ved, hopper man sikkert lige på limpinden... I denne sag, som i så mange andre, han udtaler sig om.\nDe onde socialister, som bare vil tage din frihed..!\nMen sandheden ER en anden. Du bliver nemlig overvåget - og meget mere end du aner. Men mest af alt af private aktører, som Facebook, Google og andre. Men så sandelig også af de netværk, du forbinder din pc, smartphone og lignende. Det samme gælder for mere aktive teknologier som kameraer...\nTeknologien er der og den bliver brugt! Det har endda et navn: overvågningskapitalisme.\nMen Alex Vanopslagh vælger altså at lukke øjnene for det og kaster sig over "den store stygge socialdemokratiske stat" som kun vil dig noget ondt...\nDen reelle diskussion handker bare ikke om den stygge stat eller den stygge kapital. Den handler om, hvad den teknologi må bruges til og hvordan vi sikrer at de tee demokratiske processer, som styrer det - også for private virksomheder...\nVi som borgere skal kunne se, hvad der samles ind og hvordan det bruges. Det sidste, skal vi endda være med til at regulere og det skal være det bærende princip for et demokrati.\nHelene Gertsen, Steffen Gliese og Inge Lehmann anbefalede denne kommentar\n20. maj, 2022 - 11:48\nDa CPR-nummeret blev indført i 1970, lovede politikerne, at der aldrig ville blive tale om samkørsel mellem registre - og det princip skal vi vel sådan set bare tilbage til igen.\nSøren Kristensen, Niels K. Nielsen, Bjarne Andersen, Inge Lehmann og Arne Albatros Olsen anbefalede denne kommentar\n20. maj, 2022 - 12:11\nLidt spøjs påstand fra en mand, hvis partifælle - Ole Birk - lige har foreslået bøder på 1. mio kr. for at blokere trafikken til Slotsholmen. Der kan man sgu også tale om massiv disrespekt for retsstaten og politisk motiverede bødestørrelser/straf.\nMogens Holme, erik pedersen, Peter Wulff, Bjarne Andersen, Inge Lehmann og Freddie Vindberg anbefalede denne kommentar\n20. maj, 2022 - 12:31\n...sjovt nok sidder jeg netop nu på konferencen: Etik som vejviser i AI-landskabet...\n20. maj, 2022 - 13:57\nSå er det nu, du fortæller mig, hvad dataindsamling er? Er det et kamera på et gadehjørne? Er det ct-scanning på hospitalet? Er det dit køb i supermarkedet? Hvor går den grænse? Kan vi koge diskussion ned til definitionen af det private og det offentlige rum?\n20. maj, 2022 - 14:34\nDer er GPS tracker i din bil (hvis den er forholdsvis ny) - det har producenten sørget for...\n20. maj, 2022 - 14:45\nDer er GPS tracker i din telefon - det har producenten sørget for. Du ved bare ikke, hvordan f.eks. Google eller Apple bruger de data, de samler ind - og det synes jeg du har krav på at vide og kunne sætte en stopper for...\n20. maj, 2022 - 16:59\n...ansigtsgenkendelse er fortolkning af indsamlet data, så det falder ind under det, jeg mener med, hvordan data bruges.\n20. maj, 2022 - 21:48\n...det kræver så, at alle kameraer i det offentlige rum fjernes. Er det en god ide? De kan jo bruges til at finde terrorister i lufthavnen eller børn som er blevet væk i stormagasinet? Den samme teknologi, som i øvrigt bruges i stærekasser til fartkontrol? Er det også en dårlig ide? Det skal altså havne i en diskussion om, HVORDAN teknologien skal bruges for med dette som med alt muligt andet, er der (mindst) to sider...\n24. maj, 2022 - 07:10\nVi har en mindretalsregering. Alle beslutninger kan kun gennemføres med min. 90 mandaters tilslutninger. 90 mandater i Folketinget kan til enhver tid afsætte en regering. De blå har ikke flertal ergo må de blå leve med flertallets “diktatur”. Vanopslagh og de andre blå lederes valg strategi er, at bruge konspiratoriske argumenter om, at en dansk mindretalsregering handler udemokratisk og i virkeligheden er Mette F sammen med sine støttepartier, en del af den dybe stat. Dræn sumpen osv.


Ung mand dræbt midt i boligområde: - Sammenholdet gør, at vi nok skal komme igennem det - TV 2\n29. dec. 2021, 20:14\nBeboerformand og lokalpolitiker Michael Buch-Barnes lever og ånder for Brøndby Strand, hvor han har boet næsten hele livet. Foto: Emil Færch / TV 2\nIntet tyder på, at der er sammenhæng mellem skuddrab i Brøndby Strand og den blodige bandekonflikt i København.\nEn ung mand faldt tirsdag om midt i et beboelseskvarter i Brøndby Strand.\nHan var ramt af flere skud ved højlys dag, og hans liv kunne ikke reddes.\n22-årig død efter skudepisode i Brøndby\nDe beboere, der ikke bemærkede skuddene straks, kunne ikke undgå at bemærke det store politiopbud, der fulgte efter, ud for Hallingparken 2.\nSå begyndte Michael Buch-Barnes telefon at ringe.\n- De ringede for at høre, hvad der var sket. Så måtte jeg sige, at en ung mand var blevet skudt, og at de skulle tage det stille og roligt, fortæller han.\nDet er ikke tilfældigt, at områdets beboere, straks ringede til Michael Buch-Barnes.\nEn ung mand blev tirsdag dræbt af skud. Han blev fundet foran Harringparken 2, og politiet afspærrede det meste af området, hvor der her holder en mobil politistation. Foto: Emil Færch / TV 2\nHan har boet i Brøndby Strand, siden han var to år, og har set det ene betonhøjhus efter det andet blomstre op, der hvor der engang var marker.\nI dag er han 60 år, har været beboerformand i de sidste 15 år og kender gud og hvermand, siger han selv.\nOptaget af praktiske ting\nOnsdag eftermiddag gik han en tur i området for at høre, hvordan folk havde det ovenpå den voldsomme hændelse dagen før. Indtrykket var, at beboerne ikke lader sig ryste.\n- De er utrygge nu, men generelt er de trygge. Sammenholdet herude gør, at vi nok skal komme igennem det, siger han.\nHan bliver afbrudt af en beboer, der vifter med en parkeringsbøde, som han har fået for at parkere uden tilladelse.\n- Den må du tage med parkeringsudvalget, siger Michael Buch-Barnes, og de skilles i al venskabelighed.\nPolitiets teknikere arbejdede onsdag eftermiddag på gerningsstedet. Foto: Emil Færch / TV 2\nEn anden beboer ønsker ham godt nytår, da han går forbi med sine fyldte affaldsposer.\n- Nu må jeg ned med det affald, det kunne jeg ikke i går med al den afspærring, siger han leende.\nSituationen er meget rammende, mener Michael Buch-Barnes. Det er ikke et skuddrab ved højlys dag, men andre mere praktiske ting, der optager beboerne dagen efter. Som for eksempel at kunne komme ned med skraldet.\nDet er dog ikke alle, der er lige upåvirkede.\nIkke bange, men utrygge\nLarissa Burkal og hendes 19-årige datter bor meget tæt på det sted, hvor det 22-årige offer blev fundet skudt, og var hjemme i deres lejlighed, da det skete.\n- Vi tænker jo, at det er forfærdeligt synd for familien. Vi er ikke bange, men utrygge. Men det er nok altid sådan i Brøndby Strand, siger Larissa Burkal, der har taget hunden og skraldet med ud.\nLarissa Burkal ville ikke fotograferes, men det ville hunden Sne gerne. Foto: Emil Færch / TV 2\nSelvom Michael Buch-Barnes mener, at det er trygt og godt at bo i afdeling 6 i Hallingparken, anerkender han, at det også er et område med bandekriminalitet.\n- De er her. Vi ved, de er her, og vi ved godt, at der foregår hashsalg. Men det overlader vi til politiet, siger han.\nEfter skyderiet dukkede politiet op med en mobil politistation, der var på plads både tirsdag og onsdag for at skabe tryghed.\nEfterlysning af to mænd efter skuddrab - det er en af de to, der har skudt\nMen Michael Buch-Barnes, der også er lokalpolitiker for Socialdemokratiet igennem 20 år, så hellere, at det faste nærpoliti vendte tilbage, så problemerne kunne tages i opløbet.\n- Det vil jeg gerne have, at du citerer mig for. Vi savner nærpolitiet, siger han.\nSiden begyndelsen af december har der været fire skyderier i det storkøbenhavnske område, som kan have forbindelse til en blodig konflikt mellem en bandegruppering fra Nørrebro og Nordvest i København og et kriminelt svensk netværk.\nKøbenhavns Vestegns Politi mener dog ikke, at drabet i Hallingparken har sammenhæng med de andre skyderier.\n- Vi tror, det er en lokal konflikt, siger politiinspektør Allan Nyring til TV 2.\nHan kan til gengæld ikke udelukke, at der er en sammenhæng med et andet skyderi, der skete i samme område ti dage tidligere.\nTirsdagens skuddrab skete i et område, hvor der er god videoovervågning. Blandt andet derfor mener politiet også at vide, hvem gerningsmændene er. De var begge kendt af politiet i forvejen og har tilknytning til lokalområdet.\nSelvom de fortsat er på fri fod, har beboerne i området ifølge politiinspektøren ikke grund til at frygte for deres sikkerhed.\n- Vi håber selvfølgelig, de melder sig selv. Men der er ikke noget, der tyder på, at de er farlige for andre, siger Allan Nyrring.\nSjældent, man hører skud\nDet er da heller ikke frygt, der præger den lokale beboer Sulayman Tas dagen efter skyderiet.\n- Jeg har boet her i 35 år. Det er sjældent, man hører skud. Men en gang imellem sker det, siger han.\n- Foto: Emil Færch / TV 2\nDet gjorde det så tirsdag, og fra Sulayman Tas' hoveddør kan han kigge direkte ned til det sted, hvor den dræbte blev fundet. Det tager han dog ganske afslappet.\n- Vi har ikke andre muligheder, konstaterer han ubekymret på vej ned til de affaldscontainere, der ikke længere er bag politiets afspærringer.\nI går blev en ung mand skudt midt i deres boligkvarter. I dag går beboerne ud med deres affald.\n18-årig anholdt for skyderi i København


Restaurant Snerlen - Piskeriset på eventyr\nNordjylland Rejser - Danmark restaurant\nI lørdags forlod jeg Aarhus, hvor MAD-festivalen blev afholdt, og fortsatte nordpå, indtil jeg endte i Frederikshavn. Her skulle jeg spise hos Restaurant Snerlen, som havde været så venlige at invitere mig. Pudsigt nok stod fiske- og skaldyrsrestauranten øverst på listen, da gemalen og jeg var på miniferie i Nordjylland i sommers, men desværre havde restauranten ikke åben de dage.\nJeg havde inviteret MissMuffin med på Restaurant Snerlen, så jeg havde én at nyde oplevelsen med (gemalen fjollede rundt derhjemme), og det var rigtig hyggeligt at have en anden madglad sjæl at kunne snakke og pjatte med undervejs.\nMens vi ventede på de første retter, fik vi ovenstående chips, der havde smag af hhv. tang, torsk og kartofler. Smukke og sjove varianter, der var supersprøde.\nDer var to forskellige slags kuvertbrød – et hvidt brød lavet på hvedemel og hvedeklid og en mørk bolle med tang! Sidstnævnte var bedre, end jeg først frygtede – tang er jeg nemlig ikke så gode venner med.\n… og apropos tang så var smørret også drysset med tørret tang og salt.\nSom appetizer fik vi denne lillebitte servering, der bestod af et kogt vagtelæg med saltet silderogn og estragonmayo. En fin lille hapser, som var meget dekorativ. Jeg ved godt, at det er billigt trick, men vagtelæg er simpelthen så kære… 🙂\nFørste forret var disse rå kammuslinger, der blev serveret med squash og beurre blanc. Nu skal man normalt være ret forsigtig med rå fisk og skaldyr, men jeg lider af den klare overbevisning, at en fiskerestaurant har 100% styr på det, og var det også mit indtryk i denne sammenhæng. Kammuslingernes milde smag suppleres fint af den nænsomt tilberedte squash og den lækre beurre blanc.\nVi fik en Paul Kubler, Pinot Blanc fra Alsace i Frankrig. Selvom man helst skal have en ret mild vin til en ret som denne, så syntes jeg alligevel, at den var lige lovlig forsigtig. Jeg havde gerne set, at man havde valgt en vin med bare en anelse mere smag og fylde.\nI den næste ret var der skruet godt op for fedmen, hvor jomfruhummeren – selvfølgelig fra Læsø – blev serveret sammen med hummerfløde og blomkål i funky farver. En ret, der klart var for lille, for den forsvandt utrolig hurtigt fra min skål! Mmmm…\nHer kom en rigtig dejlig vin på banen i form af en F.X. Pichler, Grüner Veltliner, Frauenweingarten – en hvidvin med mere fylde og ikke mindst fedme i smagen, og en vin jeg sagtens kunne nippe til en aften, hvor jeg ville have lyst til at nyde et godt glas hvidvin.\nNu gik vi fra skaldyr og over til fiskene. En hvidvinsdampet rødspætte kom på bordet, og den fik følgeskab af en græskarcreme og fennikel. En ret spændende kombination, da jeg sjældent har oplevet en mager fisk som rødspætte serveret sammen med en forholdsvis sød creme. Det fungerede dog fint, og vinen – Vox Volxem, Saar Riesling – spillede fint sammen med græskarret. Den var tilmed næsten lige så lækker som den foregående vin og viste med al tydelighed, at der findes mange skønne Riesling-vine. Det er i forvejen et af mine yndlingsområder, når det gælder hvidvine (nej, de fæle billige hvidvine, man drak sig fuld i som teenager tæller ikke med her!), så jeg var glad for, at restauranten havde fundet en god flaske frem til lejligheden.\nNæste fiskeanretning var denne skindstegte fjæsing, der fik følgeskab af radicchio, gastrik og brunet smør. Igen et glimrende men lidt overraskende valg. Fisken så en anelse tør ud, men var stegt lige tilpas, så den kunne bære smørsmagen og radicchioens let bitre toner.\nTil fjæsingen fik vi Mark Haisma Chardonnay – en hvidvin, som godt kunne gå sammen med en tunge smørsmag, uden at smagen blev for fed eller voldsom. Der var lidt kant på smagen, så den smørtunge ret kunne få lidt modspil.\nNu nærmede vi os efterhånden afslutningen. Den sidste fiskeret var denne smukke og efterårsagtige ret, hvor torsken var fyldt med skovsvampe og serveret sammen med små gulerødder, pastinak, hønseglace og en dejlig tyk hollandaise. Jamen altså… så må det gerne regne og ruske udenfor, hvis blot man kan få denne slags retter om efteråret! Der var masser af smag, og råvarerne supplerede hinanden perfekt.\nSammen med retten fik vi aftenens eneste rødvin – en Mark Haisma, Gevrey Chambertin. Det er meget sjældent, jeg får rødvin sammen med fisk, for fisk og skaldyr passer generelt bedst sammen med hvidvin, men jeg var glad for, at restauranten turde kaste sig ud i en rødvin til denne ret. Det betød selvfølgelig, og det var en ret mild og afdæmpet rødvin, der skulle matche den fede hollandaise, men det var intet problem – den var faktisk ganske glimrende.\nDesserten var denne kække servering, der bestod af jordskokkepuré, kærnemælksis og karamellåg samt en smule candyfloss. Jordskokker fungerer rigtig godt i desserter på grund af sødmen i de små knolde, og kombinationen med den friske kærnemælkssmag var lige noget for mig. Den var frisk og sød på samme tid, og så havde desserten lidt sprødhed i form af karamellåget. Perfekt!\nVi fik et glas Barale, Moscato de asti til desserten, og dette var en rigtig dejlig asti, der ikke helt tåler sammenligning med dem, du kan købe i supermarkedet. En langt mere elegant og afdæmpet asti, som dog stadig havde en rigtig fin sødme.\nVi smuttede over til sofaen, hvor jeg drak en kop te, og vi nød aftenens sidste mundfulde – nemlig ovenstående kager og petit fours. Jeg var ved at være temmelig mæt, så jeg spiste ikke op, men snuppede karamellen med til gemalen derhjemme.\nDer er ingen tvivl om, at Restaurant Snerlen nærer en stor kærlighed til de råvarer, de bruger. Det var meget smukke og velbalancerede retter, vi fik den aften, og flere retter havde fået et spændende twist – noget, jeg virkelig sætter pris på, at restauranter tør kaste sig ud i. Det er inspirerende og en af de vigtigste årsager til, at jeg elsker at gå på restaurant.\nVinene var lækre og velvalgte. Jeg er ikke gået så meget i detaljer i ovenstående tekst, men bortset fra en enkelt vin var jeg meget tilfreds med vinene og ikke mindst sammensætningerne.\nServicen hos Restaurant Snerlen var helt i top, og jeg tror ikke kun, at det skyldtes, at jeg var inviteret. I Nordjylland er der mere rift om kunderne, så det kræver et højt serviceniveau, så gæsterne kommer igen. Det niveau har Restaurant Snerlen, og det er nok en af årsagerne til, at restauranten har eksisteret i så mange år efterhånden.\nLå Restaurant Snerlen i mit nabolag, ville jeg helt sikkert komme der flere gange om året. Det gør den desværre ikke, men jeg håber, at jeg kommer på de kanter igen. Så ved jeg nemlig godt, hvor jeg vil spise… 🙂\nUdsigt fra restaurantens tag og udover havnen og byen.\nTags: restauranter i Frederikshavn\n24. oktober 2013at08:05\nDet var spændende at læse om den gode restaurant. Jeg tænker, at det må være svært at holde tungen lige i munden, når man er inviteret og får alt betalt, men jeg går ud fra, at det er din ærlige menig 😉\n24. oktober 2013at21:59\nDet var egentlig ikke så svært – jeg plejer altid at sige min mening. Men det havde selvfølgelig været lettere, hvis der havde været noget, jeg var utilfreds med under besøget, så jeg kunne have skrevet om det 🙂\n24. oktober 2013at12:27\nSnerlen er pissefed – vi var på personaletur for 14 dage siden og det spillede max – (bare en pokkers lang tur) – de ligger helt klart i højsædet til prisen som Danmarks bedste fiske bix .\n24. oktober 2013at22:00\nHehe, og I bor endda meget tættere på end jeg 😀\nMen ja, de er dygtige!\n24. oktober 2013at14:09\nAlt sammen lyder så godt – men jeg er også en sucker for fisk i alle retninger (:\nForståeligt – især i disse retter, for de sad lige i skabet 🙂\n24. oktober 2013at18:16\nDet var endnu engang rigtigt lækkert- tak fordi jeg måtte komme med 🙂\nSelv tak – hyggeligt at du havde tid og lyst 🙂\n27. oktober 2013at21:24\nImponerende flotte anretninger og er man vild med seafood/fisk… Mums! Gode billeder.\n27. oktober 2013at22:10


Autorola søger dygtig Controller - 1076469 | Jobindex\nJobannonce: Autorola søger dygtig Controller\nAutorola søger dygtig Controller\nAutorola A/S søger en Controller til at indgå i/udvide koncernens controllerafdeling placeret i Odense. Controllerafdelingen har såvel dansk som international fokus i forhold til løsning af opgaver på tværs af organisationen.\nAutorola Group Holding A/S er moderselskab til en række selskaber. I Danmark er vi bedst kendt som Autocom.dk, Bilsalg.dk og Bilpriser.dk, mens vi i vores 19 datterselskaber rundt om i Europa samt i Australien, Brasilien og Mexico er kendt under navnet Autorola.\nDu får i samarbejde med dine kolleger ansvaret for, at der foretages en korrekt og rettidig rapportering af periode- og årsregnskaber. Arbejdsopgaverne løses i tæt dialog med øvrige controllere samt i sparring med CFO dels på hovedsædet i Odense, dels lokalt hos datterselskaberne på globalt plan.


En elektriker er det bedste - Reg 4\nEn elektriker er det bedste\nby adminPosted on maj 19, 2017 juli 28, 2017\nMange mennesker har efterhånden glemt, hvor vigtigt det kan være med en god elektriker til tider. Det er sjældent, at man rent faktisk kan lave alle de besværlige ting selv. Det er ofte problemer, som bør løses af en professionel. Det er en misforståelse, at man tror, at man rent faktisk kan lave sådan nogle ting selv. Det kan ofte gå grueligt galt, hvis man ikke passer på. Det er et held, at der ikke er flere, der er kommet til skade, for der er faktisk rigtig mange, der udsætter sig selv for ting, som de virkelig ikke burde lave. Men det er folks helt eget valg. Men de burde i den grad få en dygtig elektriker til at kigge på det i stedet for. Det er i hvert fald meget mere sikkert for dig og dit helbred. Så det burde du måske overveje næste gang.\nMen mange vælger desværre at spare den gode elektriker væk, da de føler at det er for mange penge at betale. Men hvis man sætter livet og pengene op imod hinanden, så vil man jo vælge livet. Det er selvfølgelig sjældent, at man lige frem dør af at tage en elektrikers arbejde, men man kan komme gruelig til skade. Det ønsker du i den grad ikke for dig selv. Så bør du i stedet for lægge de penge, der skal til. Og det er sådan set heller ikke så dyrt, som nogen mennesker har fået en ide om, at det er. Men det kan man sagtens komme udenom, hvis man bare søger de rette steder.\nDu kan heldigvis sagtens finde en rigtig god elektriker, hvis du bare vil det nok. Når det bliver sagt på den måde, så kan det måske lyde som om, at der ikke er særlig mange gode elektrikere i Danmark, men det er slet ikke tilfældet. Der er faktisk rigtig mange dygtige af slagsen i dette lille land. Men man skal selvfølgelig ikke bare tage det første, der popper op. Man skal give sig lidt tid til lige at finde rundt i, hvilken en elektriker der kan give en det bedste tilbud. Men der er selvfølgelig mange, der kan give dig nogle gode tilbud, så det handler bare om, at du lige undersøger dine mange muligheder.\nHvis du gerne være på den helt sikre side, så er der selvfølgelig nogle byer, der har nogle rigtig fantastiske elektrikere. Her går man aldrig galt i byen. Du kan eksempelvis begynde at tjekke en by som Vejle. Her er der rigtig mange gode tilbud at komme efter. Men du kan også forsøge dig med en elektriker i enten Hedensted eller Juelsminde. Her er der også rigtig mange tilfredse kunder. Så man kan sige, at du har rigeligt med muligheder, hvis du gerne vil have en god aftale i hus.\nHvornår skal man bruge en elektriker\nMange kan til tider være i tvivl om, hvornår der egentlig skal kontaktes en elektriker. Det er heller ikke altid nemt at vurdere. Hvis du eksempelvis skal skifte en pære, så er det selvfølgelig ikke så relevant, med mindre du er helt i tvivl om, hvordan det skal gøres. Men hvis du har styr på det, så skal du selvfølgelig kun nøjes med at kontakte en elektriker, når det kan gå hen at skade dig, hvis du ikke har styr på det. Og sådan er det rigtig ofte. Men du kan jo altid kontakte en elektriker, hvis du vil høre, om det er noget han eller hun kan ordne for dig. Det vil de ofte meget gerne, så vær ikke bange for det.\nPrev Find en god tatovør når du skal have udsmykket din krop\nNext Værdiskabe kan give dig tryghed i hverdagen


Købe Robinax (Robaxin) uden Recept\nKøbe Robinax (Robaxin) Online uden Recept\nKøb Robinax Online\nRobinax (Robaxin) Forklaring\nRobinax er virkelig en knogle muskelmasse afslappende. Den faktiske fremgangsmÃ¥de fungerer faktisk ikke kendt, men det er faktisk anses for at trykke de faktiske centralnervesystemet. De har absolut ingen umiddelbar effekt pÃ¥ den faktiske muskelmasse.\nRobinax kan ogsÃ¥ blive omtalt som methocarbamol, Bolaxin, Carbaflex, Carbamol, Lumirelax, Manobaxine, Miowas, Myolax, New-Rexan, Ortoton, Rebamol, Robinax-750, Robinax, Sinaxar.\nGenerelt titlen forbundet med Robinax er faktisk methocarbamol.\nBrand forbundet med Robinax er faktisk Robinax.\nRobinax (Robaxin) Dose\nRobinax kommer i:\nFÃ¥ Robinax have en komplet kop forbundet med at drikke vand.\nRobinax kan anvendes med eller uden mÃ¥ltider.\nHvis du Ã¸nsker at opnÃ¥ de bedste resultater normalt ikke holde op at bruge Robinax pludselig.\nRobinax (Robaxin) mangler i forbindelse med dosering\nRobinax (Robaxin) Overdosering\nHvis du overdosis Robinax og du ogsÃ¥ undgÃ¥ store du nÃ¸dt til at tjekke din lÃ¦ge eller endda lÃ¦ge med det samme.\nRobinax (Robaxin) Lagerplads\nRobinax (Robaxin) negative effekter\nRobinax tilbyder de negative virkninger. Den mest typiske tendens til at vÃ¦re:\nMeget mindre typiske og alvorlige negative virkninger pÃ¥ hele hjÃ¦lp Robinax:\nRobinax (Robaxin) Kontraindikationer\nNormalt ikke fÃ¥r Robinax, hvis du er fÃ¸lsom over for at Robinax elementer.\nNormalt ikke fÃ¥r Robinax hvis du forventer ellers du har til hensigt at besidde et barn, ellers du virkelig er en medicinsk mor.\nNormalt ikke fÃ¥r Robinax, hvis du bruger salt (GHB).\nNormalt ikke fÃ¥r Robinax for dem, der har renal sygdom.\nRobinax mÃ¥ ikke gives mere end tre gange inden for en linje bort fra at behandle stivkrampe.\nUdnyt Robinax sammen med ekstrem forsigtighed inden for seniorer. De kan vÃ¦re meget mere sart for at resultaterne.\nRobinax bÃ¸r kombineres med ekstrem forsigtighed inden bÃ¸rnene mere ungdommeligt i forhold til mere end et Ã¥rti alderen. Sikkerhed samt anvendelighed i lÃ¸bet af disse bÃ¸rn har aldrig allerede blevet bekrÃ¦ftet.\nRobinax (Robaxin) almindelige spÃ¸rgsmÃ¥l\nDronningen: Hvad er Robinax anvendes til?\n: Robinax er udnyttet med hensyn til at minimere muskelmasse ubehag og smerter forÃ¥rsaget af forstuvninger samt pres. Det er virkelig udnyttes i en legering med slappe af samt essential.Ã‚\nDronningen: Hvad der prÃ¦cist er mÃ¦rkenavn samt generelle brands forbundet med Robinax?\n: Generel titlen forbundet med Robinax er faktisk methocarbamol. Brand forbundet med Robinax er faktisk Robinax.Ã‚\nDronning: Hvordan kan virkelig Robinax funktion?\n: Robinax er virkelig en knogle muskelmasse afslappende. Den faktiske fremgangsmÃ¥de fungerer faktisk ikke kendt, men det er faktisk anses for at trykke de faktiske centralnervesystemet. De har absolut ingen umiddelbar effekt pÃ¥ selve muskel mass.Ã‚\n: Udnyt Robinax sammen med ekstrem forsigtighed inden for seniorer. De kan vÃ¦re meget mere sart for at resultaterne. Robinax bÃ¸r kombineres med ekstrem forsigtighed inden bÃ¸rnene mere ungdommeligt i forhold til mere end et Ã¥rti alderen. Sikkerhed samt anvendelighed i lÃ¸bet af disse bÃ¸rn aldrig allerede vÃ¦ret verified.Ã‚\nkøbe Robinax (Robaxin) online, købe Robinax (Robaxin) online uden recept, købe Robinax (Robaxin) uden recept, købe Robinax (Robaxin) billigt, købe Robinax (Robaxin) uden recept, købe Robinax (Robaxin) fra Canada, købe Robinax (Robaxin) canada, ordre Robinax (Robaxin) online, ordre Robinax (Robaxin) online ingen recept, ordre Robinax (Robaxin) uden recept, Robinax (Robaxin) oral pille\n©2014 - Robinax (Robaxin) Køb


Efterspørgslen alene er næppe nok for de unge til byggeriet - Bygherreforeningen\nBlogindlæg skrevet af: Mogens Victor Andersen, tømrer, arkitekt og lektor i erhvervspædagogik\nFoto: Mogens Victor Andersen\nFor nylig viste en analyse, at flere unge søger en erhvervsuddannelse. De seneste tal for 2018 viser således en stigning i antallet af tilmeldte til erhvervsuddannelserne på knap 1 procentpoint. Men 32 % af den samlede tilmelding udgøres af elever til det tekniske gymnasium, så der er stadig lang vej op til målsætningen om en større samlet tilgang til erhvervsuddannelserne. Det er nemlig kun hver femte af de unge i alderen 15-19 år, der i disse år vælger en håndværksuddannelse i en af de 16 hovedkategorier. Af disse repræsenterer byggeriet kun knap hver tiende af de unge.\nUbalance i markedet\nTrods ændrede produktionsmetoder og bedre sæsonudjævning end tidligere, opstår der i tider med højkonjunktur ofte ubalance i markedet mellem udbud og efterspørgsel efter kvalificeret arbejdskraft i byggeriet. Systemet bag erhvervsuddannelserne forsøger så mere eller mindre automatisk at kompensere for, at udbuddet periodisk er lavere end efterspørgslen ved at indsnævre kompetencefeltet, så unge håndværkere oplæres i netop dét, som det aktuelle marked efterspørger. Det kan man mene er naturligt, men risikerer at ende med snævre uddannelser, der minder om fortidens specialarbejderuddannelser. Og det er tvivlsomt, om disse er attraktive nok for de unge – eller for virksomhederne og dermed for samfundet. Med et stadigt stigende antal forskellige byggematerialer og konstruktionsmetoder er alt for snævre uddannelser næppe vejen til at sikre, at branchen har tilstrækkelig med kompetencer, samt at de unge erhverver et bredt kompetencefelt, der gør dem i stand til at medvirke til udvikling af byggesektorens og dens mange facetter.\nDen potentielle indsnævring af uddannelserne følger af det mantra, der siden årtusindeskiftet har hersket om, at uddannelser skal være korte og snævert målrettet efterspørgslen i det private arbejdsmarked. Det har især været udtalt om de akademiske uddannelser, at markedet har mere brug for bachelorer end fuldbyrdede akademikere, men er næppe et entydigt svar på fremtidens udfordringer på arbejdsmarkedet. For så vidt angår håndværksuddannelserne leverer Louise Sjøntoft fra NCC i sit indlæg her på bloggen nogle gode bud på både problemstilling og svar ud fra et virksomhedsperspektiv, og refererer samtidigt til nogle af NCC’s egne initiativer til at fremme udbuddet og finde talentmassen. Hun peger endvidere på initiativer, hvor politikerne kan gøre en indsats som fx ”hører op med at tale håndværksfaget ned og i højere grad må til lommerne, frem for at skære i midlerne til erhvervsuddannelserne”.\nMange politikere vil være fristet til at hævde, at markedet selv finder ud af at løse problemet, fordi virksomheder, der ikke følger med udviklingen, vil uddø af sig selv og andre mere innovative virksomheder vil tage over, og dermed sikre at udviklingen fortsætter. Logikken forudsætter imidlertid, at samfundets kulturelle materielle og immaterielle værdier kun har betydning, hvis de er direkte (og ofte kortsigtet) økonomisk omsættelige.\nHåndværkeren som kulturbærer\nGennem tiden har det gode håndværk imidlertid også været anprist som en værdi, der ikke kun handlede om omsættelig, økonomisk værdi. Kreative løsninger på komplekse problemstillinger, kvalitative udførelser af skønhed og holdbarhed, samt indgående indsigt i og forstand på at afæske materialers egenskaber og muligheder er således klassiske håndværkerdyder, der desværre udvandes i et klassisk økonomisk spil.\nI snæver og kortsigtet forstand koster kvalitet penge, men sjældent i bredere og langsigtet perspektiv. I et historisk perspektiv gælder det billedligt talt, at dyrkes det langsomt og bygges det langsomt, nedbrydes det langsomt. Det ved enhver erfaren håndværker. Og det er i samspillet mellem idé, udførelse og resultat, at det kulturelle element opstår, og materialiserer sig som arkitektur, design, skønhed og patina. Og det er i dette samspil at håndværkeren på godt og ondt er og bliver kulturbæreren.\nMåske er det netop dén fortælling, der kan få flere unge til at vælge håndværk frem for ordværk? Kan vi nå frem til en accept af, at det kulturelle element er afgørende for en kvalitativ samfundsudvikling, hvor det ikke kun er facaden, der holder, men også alt det, der hæver vores liv og færden over laveste og billigste niveau, kan livet som håndværker blive attraktivt – og båret af stolthed over de opnåede resultater. Det kræver imidlertid samtidigt en forståelse for, at håndværksuddannelsen har de nødvendige ressourcer og rammer – og ikke mindst et mindset om, at man ikke kun ”uddanner murere til at lægge sten, men i stedet til at bygge katedraler”.\nI sig selv er dette ikke nye erkendelser, og der er da også flere initiativrige ildsjæle, der forsøger at rette op på tabet af kulturel kompetence i håndværksfagene – som et slags modsvar på moderniteten. Opmærksomheden samles her specielt om de håndværk, der skal sikre kulturarven, og som selvsagt er nødvendige at holde fast i, hvis fortiden ikke skal gå tabt. Et initiativ som byggefilm.dk – en samling af korte film, der dokumenterer klassiske håndværksmetoder og -færdigheder, og som har til formål at bevare viden om og interessen for håndværkeren som kulturbærer, er et eksempel herpå. Andre prøver at (gen)samle gode kræfter omkring restaureringskurser. Men hvem tager på samme måde teten i forhold til at hæve det kulturelle niveau i håndværksuddannelserne som helhed? Og hvem spiller bolden derhen, hvor målene står – i Undervisningsministeriet og de faglige udvalg, der rådgiver ministeriet?\nErhvervsuddannelsessystemet er en kompleks organisme med mange interesser og systemiske forskydninger, der i høj grad afhænger af politisk-økonomiske prioriteringer og markedskræfter. Sådan må det være. Men disse bør ikke stå alene, hvis vi fortsat skal udvikle os som kulturelt samfund. Der er brug for at knytte alle gode kræfter til en samlet, integreret indsats. En indsats, der supplerer den rene markedsbetragtning med et bredere kulturelt aspekt i uddannelserne, og indsatsen skal nå helt ud i grundskolerne, der skal levere de kommende kulturbærende håndværkere.\nOpgradering af klimaskærmen Bygningskulturen har skabere og bærere


Ayngaran Jaya TV\nForleden dag så jeg pludselig en kommentar på min Media Asia hjemmeside, der startede med "The Ayngaran-Jaya Tv will be launched..." Jeg blev lidt overrasket, for havde godt nok ikke lige regnet med, at Ayngaran TV ville til at sende Jaya TV i Europa, for en anden tamilsk kanal ved navn Cee(I)TV Tamil sender i forvejen Jaya TV programmer i UK og i Europa af og til. Jeg vidste i forvejen godt, at Ayngaran TV havde planer om at lancere endnu en kanal i Europa ved navn Ayngaran Plus, men havde ikke lige regnet med at de ville bringe konkurrenten Jaya TV til deres eksisterende Ayngaran-Kalaignar TV-kanal til Europa.\nSom dagene flyver afsted...\nJeg synes godt nok, at dagene flyver afsted... Før jeg får set mig om, så er det allerede weekend igen. Synes også, at tiden går hurtigt, når jeg er på arbejde. Det er vel kun positivt - at man arbejder et godt sted :-)\nI tirsdags havde jeg min første arbejdsdag i Ultralyd helt alene. Var lidt nervøs for om det nu ville gå, for der var gået 27 dage siden at jeg sidst havde haft en dag derinde, så havde egentlig ikke så meget erfaring med at være der og styre dagen... Men heldigvis gik det nu meget fint derinde den dag.\nI går blev Norge udsat for et terrorangreb og massakre, som nok kom som en meget stor overraskelse for mange - inklusiv mig... Hvorfor lige Norge? Jeg troede i første omgang, at der måtte være tale om terrororganisationen Al Qaida, der havde stået bag det angreb, men det skulle senere vise sig, at der var tale om en etnisk nordmand, der havde udført denne ugerning mod hans eget folk!\nDet var en mand, som var en højreekstremist, og fra den kant havde Norge ikke lige ventet, at der ville komme sådan et slag. Denne mand havde koldblodigt skudt og dræbt mange unge mennesker på en ø, der var samlet til et politisk møde, og når jeg læser de beretninger fra de overlevende, så får man helt kuldegysninger.\nReklame for Media Asia i Akaram\nI juni udgaven af Akaram Magazine, som er et gratis tamilsk blad fra Tyskland, kan man se en reklame for min Media Asia hjemmeside (www.mediaworldasia.dk) på side 15. Juni udgaven af Akaram blev trykt i 7500 eksemplarer, og de blev udgivet i Tyskland, England, Frankrig, Italien, Schweiz, Norge, Sverige, Danmark og Holland.\nFødselsdag i fredags...\nSå er jeg blevet endnu et år ældre. Tiden går sørme hurtigt må man sige... De forrige år har jeg faktisk arbejdet på sygehuset på min fødselsdag, men i år havde jeg fri fra arbejde, eftersom jeg havde haft en lørdagsvagt og tilkaldervagt sidste lørdag.\nMin første arbejdsdag som radiograf\nForsøg på sygehuset og relaunchparty i bazaren


Anmeldelse af spillet Vegas Lucky casino\nSpil: Book of Dead Spin-værdi: 1kr. Standard omsætningskrav på 10x Bonusbeløbet og Spins gevinstbeløb kun spillemaskiner tæller indenfor 60 dage Maks. Det er lige meget, om du er en type, der mest holder af hyggespil efter fyraften, eller om du er ude efter at sprænge banken med virkelig store gevinster og jackpots — du finder det hele hos LuckyVegas online casino. At være online gambler betyder, at man forfølger de chancer, man har. Meget har med held at gøre — men mindst ligeså meget, har at gøre med at lære spillene godt at kende. Spillemaskiner fx rummer en hel masse forskellige funktioner, som det tager tid at sætte sig ind i. Selvom det ser ud til udelukkende at dreje sig om held, er der mere under overfladen.\nFordi casinoet har kombineret et af man mest omfattende spilvalg på Internettet inklusive en lovlig licens, er dette et fantastisk casino at besøge oftere. Din loyalitet hos Slotty Vegas belønnes konstant. De innovative "Supercharged Games" fra Slotty Vegas er en overraskende god modus til et loyalitets- og cash-back-system. Man spil, som du kan spille indenunder kategorien Supercharged, giver dig ekstra bonusser oven på dine gevinster. Som navnet Slotty Vegas antyder handler det omkring de mest spændende slots og videoslots, og med over forskellige sorter er dette også i perfekt orden. Vi ser også, at de nyeste slots og slots føjes til spiludvalget på Slottyvegas meget hurtigt, ofte hurtigere end på andre kasinoer, hvor vi boldspiller. Vi synes, det er et afføring plus!\nVished Når penge er involveret, kommer sikkerheden først. Hvis du går til et kasino, er det netop med den hensigt at opnå en fed præmie, og i så fald nytter det ikke noget, at du er uvis på om det er fair skuespil, der udbydes, og tvivl på sikkerheden af dine indtastede oplysninger. Heldigvis er sikkerhedsniveauet på de internetbaserede danske gambling haller enormt højt på grund af de strenge regler og love, der er i Danmark. Da Lucky Louis er godkendt af myndighederne i Dannevang, kan du være sikker på, at det er retfærdigt, og at uafhængige statseksperter har testet spillenes legimitet. Når spilmyndigheden siger godt for et sæde, kan du nyde at spille inklusive ro i sindet! På samme modus som de fleste andre spiludbydere pr. kasinoverdenen bruger Lucky Louis den nyeste SSL kryptering, som er tæt på at være den sikreste kryptering, man kan støde på. Det er nok kun hos Pentagon at sikkerheden er højere!


Sproget i de omtalte dokumenter - Patent- og Varemærkestyrelsen\nMedlemmer af den samme patentfamilie er ofte publiceret på flere forskellige sprog. Dermed har sagsbehandleren et valg, hvad angår sprog i det dokument, som omtales i nyhedsundersøgelsesrapporten.\nHvis det relevante tekniske indhold ikke er forskelligt mellem de forskellige familiemedlemmer, og hvis de alle er offentliggjort før ansøgningens tidligste påberåbte prioritet, så er alle medlemmerne af patentfamilien af lige stor relevans for ansøgningen. I sådanne tilfælde skal sagsbehandleren vælge det dokument, der skal omtales i kraft af dets offentliggørelsessprog, og ifølge efterfølgende liste med angivelse af de foretrukne sprog først:\n(1) et af de anvendte sprog i Patent- og Varemærkestyrelsen (f. eks. engelsk, fransk, tysk, dansk, svensk eller norsk),\n(2) et andet sprog som vil kunne læses af en kollega hvis pågældende sagsbehandler ikke har kendskab til dette sprog. I dette tilfælde kan sagsbehandleren overveje at omtale et sammendrag på engelsk i stedet for det originale dokument. (se Dokumenter på et ikke umiddelbart forståeligt sprog).


BREV TIL: Karen Margrete Rahbek FRA: Jakob Peter Mynster (1805-11-18) - Danmarks Breve\nForrige | 42 af 283 | Næste\nBREV TIL: Karen Margrete Rahbek FRA: Jakob Peter Mynster (1805-11-18)\nSpiellerup, 18de Novbr. 1805.\nVirkelig, kiære, gode Veninde! dersom noget Menneske nogensinde har gjort sig Umage for at giøre en Anden Glæde, saa har De gjort det og giør det endnu stedse mod mig, og dersom mit heele Liv ikke gaaer igiennem lutter Blomster, saa er det vistnok ikke Deres Skyld. — Ikke at jeg dermed vilde nægte, at jeg jo har det godt. Jeg er endog i disse Dage ofte meget glad, og naar jeg er meget glad, tænker jeg saa gierne paa min Niece, og haaber saa gierne, at hun er ligesaa glad som jeg. For Resten skammer jeg mig dog lidt over, at s. 69 med sig selv kun er Vantroe, som om det var mueligt, at Gud skulde skjule sig for den, som oprigtigen søger ham. De vil maaskee forstaae, hvorledes et i sit Udtryk barnagtigt Indfald kunde bevæge mit heele Inderste; jeg tænkte mig nemlig forleden, at Gud sagde til mig: Kiender du mig ikke? mit Navn er Kiærlighed. — De Ord røre mig endnu, de indeholde al min Viisdom og al min Trøst. —\n— Jeg laae med megen Fornøjelse en Tiidlang op til et Gierde, og saae ud over en viid frie Udsigt i den dejlige stille og varme Luft. Af saadanne smaae Fornøjelser har jeg dog mange; jeg skiønner ogsaa temmelig derpaa, og lever vel; thi om endog hver Dag har sin Plage, saa har igien især næsten hver Aften sin Salighed, — som ikke blot er den „idylliske" Fred, men som er en Guds Fred, og mangen Gang „overgaaer al Forstand" — dog ikke Deres, thi De veed hvad jeg taler om. Imidlertiid er jeg eenig med Dem, som i saa meget andet, saa ogsaa i en vis Inclination til Vinteren. Jeg troer ikke, denne kommer aleene af den Friehed for Adspredelser, som vel i Almindelighed kan være os større om Vinteren, men jeg har ogsaa enkelte Tiider om Sommeren, da jeg har vel saa meget af denne Friehed, og som dog ikke ere mig saa kiære. Jeg troer, at der heri ligger en vis Kiærlighed til Natten skjult, som nogle Mennesker have — thi Soelen er denne Verdens Fyrste og en Fader til Tummel og Uroe og jordisk Frygt, naar derimod Natten har noget moderligt Trøstende for alle Heede Hjerter, hvorfor ogsaa Novalis har skrevet Hymner til Natten, og jeg en imod Soelen, ligesom jeg ogsaa med Jubel modtager den første rette Nat, jeg igien seer efter de saa lange, lange Dage.\nVed Øhlenslæger's ’Digte har jeg glædet mig overmaade over det meeste deraf, og indseer, at han har beredet mig en s. 70 endnu større Glæde, naar jeg anden Gang kan læse dem med meere Roe, end jeg i disse Dage har været Herre over. Jeg ønskede vel at kunne recensere ham; men jeg seer ogsaa, at jeg baade kun vanskeligt vil faae Tiid nu, hvis jeg skal arbejde paa mine Prædikener, og især at jeg vel neppe kan giøre det saaledes, at vi begge og at Sagen kunde være tjent dermed. Kunde jeg det, saa veed jeg vel, at det var en god Gierning; men til at giøre det nogenledes, udfordres en saa klar Anskuelse baade af det Skiønne, der er, og af hvad det er, man savner paa de Steder, som mindre tilfredsstille — hvilket ikke skal være sagt, som om jeg havde fundet saa meget deraf — at jeg frygter, jeg ikke vil være dette Arbejde voxen. Vil De være saa god at takke Øhlens. ret meget paa mine Vegne, og sige ham, at dersom jeg ikke recenserer ham — hvortil jeg dog ikke endnu opgiver Villien — da maae han ingenlunde troe, at det er af Ligegyldighed imod ham, eller mod Poesien, eller mod hans Digte; men skeer det ikke, da er det kun fordi det indvortes Lys er blevet mig nægtet i den Klarhed, at jeg kunde det, og at jeg altsaa ikke har skullet det. — Hvad Dem selv angaaer, kiæreste Nieæ! da har De den fuldkomneste Ret til „at tale med". Tael De kun, saa ofte De vil og om alt hvad De vil; thi iblandt de Fuldkommenheder, jeg beundrer hos Dem, er ogsaa den, at De altiid saa rigtigen veed Tiid og Sted, og at jeg over Deres saa inderlige og fyrige Væsen aldrig har seet den mindske Skygge af „Affectation".\nDer er endnu adskilligt i Deres Brev, som jeg skulde svare paa, men jeg maae giemme det til en anden Gang, da jeg gierne vilde levne mig Tiid til at afskrive Dem et lidet Vers om den yderste Dag *) „De Christnes Forventelse" (Bland. Skr. 3die Bind)., som jeg skrev sidste Efteraar, da der skecde saa mange „Tegn i Soel, Maane og Stjerner", at vel endog den, der mindre længtes derefter end jeg, kunde falde paa, at Verden skulde forgaae. Jeg har nok sagt Dem, s. 71 at naar Jorden synes mig altfor flau og kiedsommelig og jordisk, er det min Trøst at tænke mig, at med eet de forborgne Kræfter begyndte at røres og de bundne Magter bleve satte i Friehed, og hvorledes da midt i al denne Himmelens og Jordens Basun-Tone den stille herlige himmelske Aabenbarelse traadte frem, og alting blev Fred ved den Stemme: Kommer hid, I min Faders Velsignede. Dette skal jeg maaskee engang udføre i et andet Digt, hvortil dette kun er en Slags Fortale *) Bl. Skr., 3. S. 371.. —\nJeg giør mig Umage, min bedste og kiæreste Veninde! for at fortjene Noget af Deres Godhed, thi jeg kan dog ikke nægte, at den, uagtet alt det Glædelige, den har, ogsaa har noget Ydmygende for mig — De kiender langt fra ikke alle mine „Uartigheder" saa vel, som De selv tilstaaer, jeg kiender Deres. Gud velsigne Dem for alt det Gode, De er og De giør!


Grundejerforeningen Bakkehusene advarer mod en ny bydel, der er ved at opstå mellem dem og Helsingørmotorvejen. Foto: Michael Wulff Hansen\nDorte Holst, Bakkehusene 82, Hørsholm, på vegne af grundejerforeningen Bakkehusene:\nSom en tyv om natten og uden nogen rigtig opdagede det, er de første spadestik taget til en mulig ny bydel i Hørsholm.\nJoacim Bruus-Jensen, direktør i Nord Partners, har i et lille års tid arbejdet ihærdigt for projektet, der ved Miljø- og Planudvalgsmødet i januar foreløbigt kulminerede med en startredegørelse.\nLad mig tage dig derhen, hvor Nord Partners vil anlægge bydelen. Den nordvestlige del af kommunen på et jordstykke presset ind mellem Helsingørmotorvejen, Bakkehusene, landzone og Cirkelhus-projektet. Lige der – på den smalle mark, er planen: At bygge 131 almennyttige boliger i op til 4 plan og 197 p-pladser.\nDu læste rigtigt. 131 boliger.\nOg fordi marken ligger op ad motorvejen, skal der anlægges en støjvold. Tilbage er et lille areal, hvor de 131 boliger skal placeres. Marken ligger i landzone, og er derfor ikke omfattet af kommuneplanen, og derfor skal politikerne opgive andre allerede udlagte og måske mere attraktive byudviklingsarealer til fordel for dette, for at realisere det.\nSpørgsmålet er da, om projektet er så attraktivt, at kommunalbestyrelsen vil give andre fordelagtige projekter dødsstødet. Har Hørsholm brug for en ny bydel? Og skal en ny bydel tage afsæt i en forretningsmands ønske om hurtige penge, eller skal byudvikling udspringe af politiske visioner?\nØkonomien er en anden problematik. For med almennyttigt boligbyggeri følger kravet om, at kommunen skal stille 10% i grundkapital.\nVil Hørsholms politikere prioritere det i en tid med massive spareplaner, og er byens skatteborgere villige til at smide et tocifret millionbeløb efter et byggeri på en mark, som aldrig har været tænkt som et byudviklingsområde?\nDermed bliver et projekt om almennyttigt byggeri på en mark pludselig ikke kun et problem for naboerne og Usserød, men for hele Hørsholm, fordi det, hvis det realiseres, bliver en økonomisk udgift for alle. Det er der ikke borgerstemmer i.\nDet er for mange på ét sted\nPubliceret 27 March 2019 06:00


24 klasser modtager tilskud til udviklingsprojekter - Dansk Sejlunion\n12. februar 2019 12:55 af Henrik Tang\nSportslig udvikling , Kapsejlads , Talent & Elite , Ungdom\nI dansk sejlsport er klasseorganisationer vigtige brikker i forhold til sportslig udvikling af sejlsporten.\nDels er klasseorganisationer aktivitetsbærere i samarbejdet med arrangørklubber, når der afholdes kapsejladser, rangliste-stævner og mesterskaber, dels er klasseorganisationer tæt på de enkelte sejleres sportslige mål og ambitioner gennem tilbud som eksempelvis træningssamlinger og lignende.\nDansk Sejlunion støtter klassernes ambitioner om sportslig udvikling via en model, hvor der ydes projekttilskud med henblik på eksempelvis at højne niveauet og kvaliteten af aktiviteter i klassen, at rekruttere flere sejlere til de enkelte klasser, at afholde åbne træningssamlinger o.l. Formålet er et komme bredt ud i sportsligt aktive klasser med et fremadrettet perspektiv.\nInitiativ og visionære ambitioner\nI 2019 er flere af de mest aktive klasser med sportslige aktiviteter for såvel juniorer, unge sejlere som seniorer igen initiativrige og ambitiøse – en tendens, som vækker glæde i Dansk Sejlunion. Dansk Sejlunions direktør, Christian Lerche, udtaler:\n”De mange ansøgninger vidner om stor idérigdom og vilje hos klasseorganisationerne til at gennemføre aktiviteter, der kan løfte sejlernes kompetencer. Vi har mere end tidligere tilstræbt at støtte aktiviteter med et klart sportsligt sigte, der kan bringe aktive sejlere og klasser til et højere niveau – fx ved at gennemføre træning under vingerne af en erfaren træner. Det betyder meget for os i Dansk Sejlunion, at vi med denne støttemodel kommer bredt ud i klasserne og kan være med til at gøre en reel forskel.”\n24 modtagere af tilskud til i alt 41 projekter\nFristen for at ansøge Dansk Sejlunions tilskudsmodel til klasseorganisationer var d. 1. februar. En arbejdsgruppe i Dansk Sejlunion har gennemgået alle ansøgninger. 24 klasser har ansøgt om tilskud til i alt 71 projekter, hvoraf 41 projekter modtager et tilskud med vægt på sportslig udvikling.\nSe oversigt over støttemodtagere i 2019\nSe mere om klassernes aktiviteter og Dansk Sejlunions tilskudsmodel til klasseorganisationer på banneret herunder, hvor der kan tilgås en oversigt over støttede projekter fra 2017-2019.\nTilskudsmodel til klasser


Spam- og phishing-udsigterne i 2011 <!-[if IE]>\nSpam- og phishing-udsigterne i 2011\nKøbenhavn, d. 21. december 2010: Eftersom 2010 går på hæld, er det på tide at se fremad mod 2011, og hvad vi skal forberede os på i forhold til spam- og phishing i det nye år. Mængden af spam har i december været stigende, jo tættere vi har nærmet os juleferien, hvilket især skyldes, at cyberkriminelle bruger aktuelle begivenheder til at få folk lokket i fælden. Denne tendens vil fortsætte i 2011, og Symantec forudser ligeledes to andre tendenser for det kommende år inden for spam- og phishing.\nBrugen af aktuelle events og nyheder i emnefeltet\nI 2010 var det især jordskælv, VM i fodbold, og olieudslippet i den Mexicanske Golf, som spammerne brugte som krog. I 2011 forventes det, at spammerne vil fortsætte med at bruge såvel rigtige som falske nyheder og events for at få nysgerrige til at bide på.\nUdnyttelse af de sociale netværk\nI takt med at de sociale netværk fortsætter med at vokse, forventer Symantec, at spam- og phishing vil fortsætte med at udnytte de populære sociale netværk til at lancere unikke angreb, der kan medføre identitets- og informationstyveri.\nFærre men mere specifikke angreb\nI 2010 observerede vi, at spammere bliver mere og mere udspekulerede, i måden hvorpå de angriber. Disse målrettede angreb vil fortsætte i 2011, hvor det forventes at angrebene bliver mere og mere målrettede, hvilket blandt er et udtryk for, at de cyberkriminelle er blevet mere professionelle.


Øv, halt igen… – Stald Hestehygge\nØv, halt igen…\n26. november 2004 16. april 2022 - Leave a Comment\nSå er Sedoj halt igen igen, og så endda på højre bagben. Men jeg fandt da ud af, at jeg har en meget klog hest. Han er ikke meget halt, men senerne i bagbenet er hævet. Sedoj viste meget direkte, at han havde ondt, og det er egentlig en ganske sød historie, hvis noget kan være sødt på dette tidspunkt.\nJeg har bare gået og ventet på at få tid til at komme ud og ride, og i dag havde jeg tiden, og vejret var endda rimelig godt. Da jeg ankommer til stalden, skynder jeg mig ud efter Sedoj. Jeg fløjter et par gange, og han kommer travende hen til mig. Jeg synes at han går en smule mærkeligt, men det gør han ofte, når folden er smattet.\nJeg får lagt grimen på ham, givet ham hans gulerod, kys på mulen, og den obligatoriske lille tale om, hvor dejlig en hest han egentlig er. Vi går sammen ind i stalden, og jeg finder strigler mm. frem. Han står pænt stille, men løfter det højre bagben, og kigger hen i mod det mange gange i løbet af kort tid. Han ser ud som om det klør, men ikke kan nå stedet, hvor det klør. Jeg starter med at klø ham med fingrene, men det hjælper ikke, så jeg henter gummistriglen, så jeg kan give ham en ordentlig klø-tur, Men han bliver med at stå med et løftet bagben.\nJeg synes at det er lidt mærkeligt, men på den anden side, er Sedoj altså en mærkelig personlighed, der kan finde på mange sjove ting, så jeg tænker ikke mere over det. Jeg går så i gang med at putte reflekser på Sedojs ben. Da jeg sidder på hug ved siden af hans bagben, sætter han stille og roligt bagbenet op på mit ben og kigger hen på mig. Da jeg vil flytte hans bagben, mærker jeg straks at senerne er varme og hævede. Jeg kan åbenbart ikke fatte et pænt hint, og så må han jo give mig et vink med en vognstang.\nJeg mærkede ikke de hævede sener da jeg striglede ham, for hans ben var meget mudret, og jeg ville børste dem rene, når vi kom hjem fra tur. Og når jeg skal rense hove, siger jeg bare løft, og så løfter han benet, så jeg har bare fat om hoven. Men det giver mig da noget at tænke over, for så får jeg jo ikke tjekket hans ben dagligt.\nDa jeg havde kigget og mærket på hans bagben, gik jeg op til hans hoved igen, og fortæller ham, hvor klog en hest han egentlig er. Og at det er godt, at han kan fortælle mig, når der er noget galt. Jeg finder longen frem, og trækker ham ud på den mark jeg bruger til at ride på. Da jeg sætter ham i trav, kan jeg straks se, at det er galt. Han er ikke stokhalt, men absolut heller ikke rengående. Det virker som om han aflaster hele benet, og får en mærkelig vrikkende gangart, hvor krydset bevæger sig meget op og ned. Det er næsten umuligt at forklare, men det så rigtig træls ud, og jeg er meget bekymret.\nJeg trækker ham ind igen efter en runde på hver volte, og finder så køle-ler frem, og smører hans bagben ind i det. Mens han står og gumler hø inde i en anden boks, får jeg muget ud og gjort boksen klar til natten.\nNu er jeg så ret spændt på, hvad dagen bringer i morgen. Forhåbentlig kommer jeg ud til en hest, der ikke har hævede sener og ømt bagben, så vi kan gå en lille tur sammen. Han kommer dog på fold i morgen, men jeg har lavet en aftale med ejeren af stalden, at hvis han er halt, skal de ringe med det samme.\nPrevious Article Godnat siger vi herfra…\nNext Article En herlig ridetur


Udover deres egentlige værker har mange kunstnere efterladt sig breve, dagbøger og andre optegnelser, der giver et spændende indblik i arbejdsprocessen og tankerne bag. For at sikre nogle af disse kilder igangsatte Ny Carlsbergfondet i efteråret 2015 et digitaliseringsprojekt med titlen Kilder til Dansk Kunsthistorie, KTDK.\nDet er muligt både at søge i alle projekter på én gang og i projekterne enkeltvis. Den fælles søgefunktion omfatter også Carl Jacobsens brevarkiv.\nDen danske billedhugger Sonja Ferlov Mancoba (1911-1984) er en central kunstner i dansk modernisme. I 1930erne var hun med i gruppen af surrealistiske kunstnere omkring tidsskriftet Linien. I efterkrigsårene deltog hun i udstillingsfællesskaberne Høst og Cobra. Hovedparten af sit liv boede hun i Paris sammen med sin kunstnerkollega og livspartner Ernest Mancoba og deres søn Wonga. Hendes brevvekslinger er en vigtig kilde til indsigt i hendes æstetiske ståsted, samt giver indblik i hendes udstillingshistorik og institutionaliseringshistorie.\nKlik for nærmere introduktion og søgning.\nBilledhuggeren Johannes Wiedewelt (1731-1802) efterlod sig ikke kun et rigt værk, men også en udførlig og helt enestående fortegnelse over sit liv og sine værker. Manuskriptet er i sagens natur en hovedkilde til den tidlige nyklassicistiske skulptur i Danmark og udgives her for første gang i sin helhed.\nFra slutningen af 1958 til begyndelsen af 1963 drev Arthur (Addi) Køpcke og hans kone Tut et galleri i København. I begyndelsen var det hovedsagelig informelt maleri, der blev vist, senere nyrealisme og Fluxus. Galleriet fik opmærksomhed, mest blandt kunstnere, men også udenlandske gallerier viste interesse. Herom vidner breve og andet materiale i Arthur Køpcke Arkivet i ARoS, som nu er blevet digitaliseret og gjort tilgængeligt for offentligheden.\nBilledkunstneren og kunstteoretikeren Vilhelm Bjerke-Petersen (1909-1957) var en drivkraft for den danske surrealisme, og han havde enestående tætte forbindelser til den internationale kunstscene i sin samtid. Denne kildesamling placerer Bjerke-Petersen i inderkredsen af den europæiske surrealistbevægelse gennem breve fra André Breton, Paul Éluard, Roland Penrose, Joan Miró, Marcel Duchamp, Hans Arp og Sophie Taeuber-Arp og mange andre prominente kunstnere og kunstteoretikere fra 1930’erne og op til tiden efter Anden Verdenskrig.\nBaronesse Christine Stampe (1797-1868) var en af de mest markante personer i Bertel Thorvaldsens (1770-1844) sidste år. Hendes nedskrevne erindringer om billedhuggeren blev udgivet i redigeret form i 1912, mens originalmanuskriptet har ligget forseglet på Thorvaldsens Museum. Det nu publicerede manus leverer detaljerede oplysninger om Thorvaldsens produktion og begivenheder i hans liv og bidrager til at kortlægge hans omfattende nationale og internationale netværk.\nAlbert Mertz (1920-1990) efterlod sig en af forrige århundredes mest interessante danske værkproduktioner. Som hovedoverskrift kan man sige han konstant var ude i en undersøgelse af kunsten og, ikke mindst, dens forhold til virkeligheden. Han eksperimenterede, tvivlede og spurgte til hvad er kunst? Han fulgte sin kunstneriske tanke eller ide og udtrykte den i alle medier fra maleri, tegning, collage til skulptur og film. Samtidig var han hele vejen igennem en markant stemme i kunstverdenen med sine mange artikler og tekster, og han fulgte med i udviklingen både herhjemme og internationalt.\nI musikkredse er komponisten Henning Christiansen (1932-2008) mest kendt som et af de vigtigste navne indenfor 1960ernes ”Nye enkelhed” og 1970ernes nyromantik, men han var mindst lige så vigtig for dansk kulturliv som bindeled mellem repræsentanter for forskellige kunstarter – billedkunst, litteratur, teater, film osv. – og som bindeled mellem Danmark og resten af Europa. Hans arkiv lader læseren komme helt tæt på hans kontakter, både med danske eksperimenterende kunstnere, med kredsen omkring den tyske kunstner Joseph Beuys og med socialt engagerede kunstnere, filmmagere og Tv-producere i 1970erne.\nJ.F. Willumsens arkiv\nJ.F. Willumsen (1863-1958) er med sin pluralistiske stil og alsidige værkproduktion en ener i dansk kunst. Han var flittig brevskriver, hvilket hans omfangsrige brevarkiv på J.F. Willumsens Museum bevidner. I en række korrespondancer med kollegaer og kritikere fremgår det, hvorledes Willumsens værker, kunstviden og personlighed har ført til beundring og forargelse i samtiden – både i ind- og udland.\nI 1825 stiftedes Kunstforeningen (i dag Kunstforeningen GL STRAND) af overkrigskommissær Johan Christian Fick sammen med akademiprofessorerne J.L. Lund, C.W. Eckersberg, G.F. Hetsch, landskabsmaler J.P. Møller, kunsthistoriker N.L. Høyen og sekretær J.M. Thiele. Foreningen blev i årene herefter ramme om en central del af dansk kunstliv via bestillinger, bortlodninger og ikke mindst udstillinger.\nTidsskriftet Klingen, der udkom 1917-1920 med billedkunstneren Axel Salto som primus motor, er et af de mest levende og frodige blandt de danske kulturtidsskrifter. Det er på samme tid broget, rummeligt og skarpt polemisk, og indholdet er i meget høj grad blevet til i dialog med alt det, der foregik i samtidens kunstliv og debat, som var særlig turbulent under modernismens gennembrudsår. Tidsskriftet udviklede sig hele tiden, og korrespondancen omkring den redaktionelle proces er derfor spændende læsning.\nMartinus Rørbye (1803-1848) var den store rejsende blandt ”guldalderens” kunstnere. Rastløsheden og eventyrlysten drev Rørbye til ikke alene at udforske Norge, Tyskland, Nederlandene og Italien, men endda også at besøge Grækenland og Konstantinopel. På disse rejser var dagbogsskriveriet et fast ritual, og de bevarede dagbøger er den mest fuldstændige kilde til en dansk kunstners studierejse i 1800-tallets første halvdel.\nEmil Hannover (1863-1923) var Den Hirschsprungske Samlings første direktør og var en af de toneangivende kunstkritikere omkring år 1900. De mange typer af netværk, der knytter sig til hans position som museumsmand, kunstkritiker og aktiv forfatter, er repræsenteret i hans arkiv, der tæller ca. 6500 breve fordelt på omkring 825 brevskrivere.\nMuseerne i Faaborg og Kerteminde ligger inde med de vigtigste samlinger breve og dagbøger fra kunstnerkredsen kendt som Fynboerne, hvis centrale figurer var Peter Hansen, Johannes og Alhed Larsen, Fritz og Anna Syberg og Jens Birkholm. Dette materiale kaster lys over kunstnernes privatliv, deres kunstneriske virke og oprettelsen af deres helt eget museum.\nGennem 1800-tallet fostrede Skovgaard-familien nogle af landets bedst kendte kunstnere, såsom P.C. Skovgaard og hans børn Joakim, Niels og Susette. Skovgaard Museets mere end 5000 breve til og fra Skovgaard-familiens medlemmer tegner et spændende billede af familiens centrale rolle og betydning i periodens danske kunstliv.\nMaleren Elisabeth Jerichau Baumann (1819-1881) var en ener i ”guldalderen”, men vanskelighederne med at blive accepteret af det danske kunstmiljø betød, at hun tidligt vendte blikket mod den internationale kunstmetropol London. Gennem kunstnerens egne ord tegnes et nuanceret portræt af Baumann, som den handlekraftige kosmopolit, der udfordrede den konventionelle kunstnerrolle.\nFra 1842 til sin død i 1848 førte Johan Thomas Lundbye dagbog, ikke som et sted at notere trivielle hændelser men snarere for at samle sine overvejelser om kunstnerens plads i verden, om tro, skæbne, kunst og kærlighed. Dagbøgerne er en vigtig kilde i dansk kunsthistorie, som nu for første gang udgives i sin helhed.


2014-03-06 17:00 (412) - Dragør Kommune\n2014-03-06 17:00 (412)\nTorsdag den 06. marts 2014 kl. 17:00\nMedlemmer: Asger Larsen (I), Jens Passarge (Løsgænger), Kenneth Gøtterup (C), Morten Dreyer (O), Svend Mathiasen (Løsgænger)\nAfbud fra: Ole H. Hansen (A), Peter Læssøe (T)\nAsger Larsen (Løsgænger) ønsker, at sagerne 1-3 tages af dagsordenen og at udvalget i stedet behandler Amagerlistens forslag fra KB den 27. februar 2014.\nFor stemte 2 (Asger Larsen (Løsgænger)+L)\nImod stemte 3 (C+O+V)\nSagerne forbliver på dagsordenen.\nI øvrigt blev dagsordenen godkendt.\nBelysning af evt. behov for ændret personalenormering på Enggården\nMorten Dreyer (O) ønsker i mail af 27. februar 2014 følgende optaget på dagsordenen:\n”A, C, V og O foreslår:\nBehov for ændret personalenormering på Enggården belyses, herunder en vurdering af en kvalitetsstandard for omsorgsopgaverne, fx mulighed for at komme ud, daglige aktiviteter, samvær mv. Det skal fremgå af plejeplaner, hvilket tilbud borgerne vil modtage af aktiviteter.”\nSocial- og Sundhedsudvalget den 6. marts 2014\nBESLUTNING: Social- og Sundhedsudvalget den 06-03-2014\nAsger Larsen (Løsgænger) foreslår, at sagerne 1-3 behandles under ét, hvilket udvalget tilsluttede sig.\nA, C, V og O´s fremsendte forslag:\n”Behov for ændret personalenormering på Enggården belyses, herunder en vurdering af en kvalitetsstandard for omsorgsopgaverne, fx mulighed for at komme ud, daglige aktiviteter, samvær mv. Det skal fremgå af plejeplaner, hvilket tilbud borgerne vil modtage af aktiviteter.”\nC,V,O havde et supplerende forslag:\n”At der i belysningen også foretages en vurdering af, om der er den mest optimale forbrug af personaleressourcerne i den nuværende arbejdstidsplanlægning. Der skal lægges fokus på ”Hvid tid”, om der er de tilstrækkelige muligheder for at omlægge vagter for medarbejdere ved behov, om der er den mest effektive styring på afspadsering kontra udbetaling af afspadsering, tillæg til lønnen med videre.”\nEt flertal på 4 (Asger Larsen (Løsgænger) C, O, V) godkendte det fremsendte forslag, samt det supplerende forslag.\n1 medlem (L) undlod at stemme.\n”Plan for etablering af rehabilitering fremlægges for udvalget.\nDer udarbejdes nye kvalitetsstandarder for hjælp i eget hjem, herunder tidsforbrug ved hjemmebesøg. Dette sker inden udgangen af 2014.”\nEt flertal på 4 (Asger Larsen (Løsgænger) C, O, V) godkendte det fremsendte forslag.\n”Der fastlægges en mad- og måltidspolitik for Enggården og borgere i hjemmeplejen. Dette sker inden udgangen af 2014.”\n”At der i mad- og måltidspolitikken indgår følgende:\nFokus på ernæringsrigtig kost.\nFokus på mellem måltider.\nKvalitet i råvarer og brug af årstidens råvarer.\nAt medarbejdernes rolle som måltidsværter på Enggården indskrives i politikken.\nAt det for de hjemmeboende vurderes om der, som alternativ til den kommunale madordning, kan etableres et samarbejde med byens restaurationer, så måltider kan indtages der.\n• Plan for etablering af rehabilitering fremlægges for udvalget.\n• Der udarbejdes nye kvalitetsstandarder for hjælp i eget hjem, herunder tidsforbrug ved hjemmebesøg. Dette sker inden udgangen af 2014.”\nForslaget godkendt under behandling af punkt 1.\nMorten Dreyer (O) ønsker i mail af 27. februar 2014 følgende optaget på dagsordenen.\n• Der fastlægges en mad- og måltidspolitik for Enggården og borgere i hjemmeplejen. Dette sker inden udgangen af 2014.”\nEndelige driftsoverførsler fra 2013-14 -SSU\nder overføres merforbrug på -39.484 kr. fra 2013 til 2014 på SSU’s område. Overførslen sker i hht. decentraliseringsreglerne om automatiske overførsler, dvs. mindreforbrug/overskud på op til 50.000 kr. eller 3 % af deres korrigerede budget, eller merforbrug/underskud på op til 5 % af driftsenhedernes korrigerede budget overføres automatisk til kommende regnskabsår efter Kommunalbestyrelsens godkendelse. Bevillingen finansieres af den i 2014 afsatte pulje til overførsler på 5.000.000 kr.\nI lighed med tidligere år foretages opgørelsen ad to omgange. Først en foreløbig opgørelse, som blev behandlet på møde i Kommunalbestyrelsen den 19. december 2013 og nu en endelig opgørelse på baggrund af regnskab 2013.\nOpgjorte merforbrug på det decentrale regnskaber for Tandplejen og Wiedergårdens Aktivitetshus ligger inden for rammerne af reglerne for decentralisering og kan derfor automatisk overføres.\nOpgørelsen over decentrale overførsler på Social-, og Sundhedsudvalgets område fremgår af bilag 1.\nDet skal bemærkes, at Tandplejen samt Wiedergårdens Aktivitetshus formelt set er omfattet af reglerne om økonomisk decentralisering.\nKommunalbestyrelsen godkendte på møde den. 19. december 2013 at overføre mindreforbrug på 104.650 kr. på SSU’s område.\nDen endelige opgørelse viser yderligere merforbrug på i alt -39.484 kr.\nKommunalbestyrelsen har i 2014 afsat en overførselspulje til håndtering af overførsler.\nKonsekvensen af overførelsen er, at der samlet ydes en tillægsbevilling på -39.484 kr. i 2014 på SSU’s område, som er finansieret af den i 2014 afsatte pulje.\nKommunalbestyrelsen den. 27. marts 2014\nBilag 1 - Bilaf 1. Samleark. Endelig overførsel 2013-14. SSU.xlsx\nMeddelelse - Orientering om sygefravær i 2013 i hjemmeplejen og på Enggården\nPå foranledning af Børne, Social og Sundhedsudvalgets forespørgsel ultimo 2013 følger her en redegørelse for sygefraværet i hjemmeplejen og på Enggården i 2013.\nDet samlede sygefravær i hjemmeplejen i 2013 var på ca. 5,1 %, mens det samlede sygefravær på Enggården var på ca. 9,1 %. Tallene stammer fra Dragør Kommunes egen statistik over sygefraværet. Gennemsnitsberegningerne for de to organisationer er behæftet med en vis usikkerhed, og der er store variationer mellem de enkelte enheder i organisationerne. Tallene indikerer dog, hvor langt henholdsvis hjemmeplejen og Enggården er kommet i deres arbejde med at nedbringe sygefraværet.\nDet samlede sygefravær på sundheds- og omsorgsområdet i 2013 i Dragør Kommune er 5,4 %. Der findes endnu ikke samlede tal for sygefraværet i 2013 på sundheds- og omsorgsområdet i kommunerne, men i 2012 var det samlede fravær 5,1 % i kommunerne som helhed.\nTil sammenligning var sygefraværet i Dragør Kommune på sundheds- og omsorgsområdet i 2012 på 5,7 %. Det var i 2011 på 7,5 % og i 2010 var det på 8,1 %. Der er således en fortsat positiv udvikling i sygefraværet på sundheds- og omsorgsområdet i Dragør Kommune.\nNedenfor følger en redegørelse for hjemmeplejens arbejde for at opnå den nuværende sygefraværsprocent, og en redegørelse for Enggårdens iværksatte indsatser for at nå en lavere sygefraværsprocent.\nHele sundhedscentret på Wiedergården inklusive hjemmeplejen brugte aftalen med firmaet MedHelp som ramme for at komme i gang med indsatsen for at nedbringe sygefraværet.\nLedelsen i sundhedscentret har haft fokus på at nedbringe sygefraværet i 2013. Indsatsen fokuserer på følgende:\nVed sygemelding bliver medarbejderen spurgt, om vedkommende har en ide om, hvor længe sygdomsperioden vil vare\nSygemeldte medarbejdere bliver ringet op på 3. sygedag af nærmeste leder, hvis de ikke selv har henvendt sig\nDerudover bliver de ringet op på 14. dag og herfra aftales individuel kontakt\nDer gennemføres omsorgssamtaler, når medarbejderen har haft 14 sygedage, eller 6 enkeltstående dage (fredag/ mandagssygefravær), eller 5 sygeperioder\nLangtidssygemeldte er vurderet konkret med henblik på mulighedserklæringer og tilbagevenden til arbejdet – nogle få har hjemmeplejen afsluttet samarbejdet med, da de nødvendige ressourcer for at varetage arbejdet ikke var tilstede hos medarbejderen\nDer har været et tæt samarbejde med HR-afdelingen undervejs, og ledergruppen har modtaget undervisning i diverse formalia omkring\nDer stilles aldrig spørgsmål ved hvorvidt medarbejderen reelt er syg, og ledelsens tilgang er empatisk og omsorgsfuld kommunikation – samtidig med at den forholder sig til det faktum, at medarbejderens sygdom kan være uforenelig med hjemmeplejens drift.\nOmsorgscenter Enggården havde i 2013 et sygefravær på ca. 9,1 %. Der er allerede i 2013 taget en række initiativer, som kan nedbringe fraværet. Enggården har indenfor rammerne af Dragør Kommunes sygefraværspolitik iværksat følgende initiativer:\nFra juni måned er afdelingslederne begyndt at gennemgå medarbejdernes sygefravær\nUd fra fraværsstatistikker for 2012 og 2013 taler afdelingslederne med medarbejderne om fraværet\nSygefraværet og de konsekvenser højt sygefravær har for normeringen, er italesat over for medarbejderne\nAfdelingslederne er undervist i at gennemføre omsorgssamtaler\nNår en medarbejder sygemelder sig tages kontakt til medarbejderen for at høre, hvor længe medarbejderen forventer forløbet varer\nNår en medarbejder er i stand til at vende tilbage med en mulighedserklæring, vil der blive indgået aftale om langsom tilbagevenden til arbejdet\nVed langvarig sygdom hvor der ikke er mulighed for langsom tilbagevenden med mulighedserklæring, vil der blive tale om afskedigelse, fordi medarbejderens sygdom er uforenelig med driften af centret\nLMU (Lokalt Medarbejderudvalg) har talt om trivsel i forhold til motion, mad og socialt samvær\nHjemmeplejens og Enggårdens indsatser ligger indenfor rammerne af Dragør Kommunes sygefraværspolitik, som er revideret af Hovedmedarbejderudvalget den 28. januar 2013 og godkendt af Økonomi og Planudvalget den 23. maj 2003.\nMeddelelse - Handicaprådets årsberetning 2013\nHandicaprådets Årsberetning 2013\nIfølge forretningsordenen for Handicaprådet skal rådet årligt afgive en beretning om rådets arbejde til Kommunalbestyrelsen. Årsberetningen fremgår af bilag 1.\nI årsberetningen fokuseres positivt på renovering af Kongevejen og kommunalvalget, hvor kommunens indsats for handicappede værdsættes. Handicaprådet forholder sig kritisk til antallet af høringer i 2013, ligesom den manglende færdiggørelse af lydsignaler i et fodgængerfelt påpeges.\nHandicaprådet har holdt sit første møde i 2014 og konstitueret sig med en formand fra DH-Dragør (DH = Danske Handicaporganisationer) og en næstformand fra Kommunalbestyrelsen.\nDer var på Handicaprådets første møde enighed om, at DH-Dragør arbejder videre med en prioriteringsliste over deres ønsker for 2014, og at der i øvrigt skal være en løbende dialog mellem forvaltningen og Handicaprådet. DH-Dragør blev desuden opfordret til løbende at afgive høringssvar til de sager, som de ønsker at kommentere.\nKonkret fortsætter forvaltningen og Handicaprådet dialogen om krydset Kirkevej/Jægervej samt andre eventuelle steder, hvor trafiksikkerheden for handicappede kan øges.\nLov om retssikkerhed og administration på det sociale område § 37a og bekendtgørelse om retssikkerhed og administration på det sociale område § 53.\nBilag 1 - Handicaprådets årsberetning 2013\nMeddelelse - Introduktion til omsorgscenter Enggården\nSocial- og Sundhedsudvalget vil på de kommende møder få en introduktion til Sundheds- og Omsorgsområdet, herunder om de opgaver, institutioner og funktioner, der hører under området.\nFørste emne er Omsorgscenter Enggården. På mødet vil der blive givet en introduktion til Enggården som plejecenter, herunder antal pladser, typer af pladser, daglig drift, antal medarbejdere, faggrupper, udviklingstendenser for plejecentre generelt, udfordringer i Dragør m.m.\nSagen udsættes til næste møde i SSU den 6. marts 2014.\nAsger Larsen (Løsgænger): Forespurgte om Dragør kommune havde fået bevilget penge fra ”puljen til løft af ældreområdet”, hvilket forvaltningen bekræftede. Samtidig ønskes et fast punkt på dagsordenen om løbende orientering om status over forbruget af puljen.\nJens Passarge (V): Ønsker sag på næste udvalgsmøde vedr. fremsendte spørgsmål.\nMødet hævet 18.20.


Hør på videoerne herunder hvad vores tidligere kursister synes om Body Control Pilates Uddannelsen.\nJeg begyndte at træne i PilatesDK i 2005 pga lændesmerter. Jeg var overrasket over, hvor hurtigt jeg blev smertefri og har siden trænet fast. Man er max 4 på et hold, så træningen er både intensiv og personlig. Det er en rigtig lille oase i hverdagen og jeg forlader altid stedet med en følelse af, at have været rigtig god ved min krop.\nPilates er et af de mest effektive styrke træning jeg har prøvet. På meget kort tid med træning 1-2 gange om ugen kunne jeg se forskel på min krop og på min styrke. Hos PilatesdDK er de virkelig dygtige til at instruere og være nærværende. Det kan jo være lidt svært i begyndelsen. Jeg har været meget glad for PilatesDK og savner dem gevaldigt efter jeg er flyttet til Odense! Jeg vil fortsat træne hos PilatesDK når jeg er i København.\nJulie Berthelsen, sangerinde\nHanna Dalsgard har i samarbejde med Toniah Pedersen og Gigtforeningen udviklet Pauseboogie øvelserne. Med Hannas erfaring og indgående kendskab til krop og bevægelse, var hun en naturlig samarbejdspartner da konceptet skulle foldes ud i egentlige øvelser. Hanna tog udfordringen op, da vi bad om enkle øvelser hvor alle kunne være med og hun leverede et samlet program som levede fuldt op til vores forventninger.\nLone Willumsen, Gigtforeningen


10'erne blev iværksætternes årti\nHistorisk har perioder med højkonjunktur altid haft en gavnlig indflydelse på iværksætteriet.\nHistorisk har perioder med højkonjunktur altid haft en gavnlig indflydelse på iværksætteriet. Det var tilfældet i sluthalvfemserne, i midt-00'erne og altså også i kølvandet på finanskrisen. I det lange økonomiske opsving siden den, som måske nu er ved at klinge af, blomstrer foretagsomheden dog som aldrig før i vores del af verden.\nI gode tider aflejres der hurtige fortjenester, aktiekurser og fast ejendom stiger i værdi, pengene sidder lidt løsere, risikoviljen går et gear eller flere op, optimismen griber om sig. Men det er langtfra hele forklaringen på, at 10'erne blev iværksætternes årti.\nStadig flere vil klare sig\nFørst og fremmest er der sket en gradvis og slående professionalisering af disciplinen "new venture creation". Så, ikke blot tager stadig flere talenter springet ud på det dybe vand - iværksætterne er i dag langt dygtigere og mere metode- og processstærke end tidligere.\nHvor "forretningsplan uden forretningsidé" tidligere var en typisk iværksætterbrist, er præcisionen i formuleringen af "value proposition" og forståelsen for betydningen af business canvas - kundekontakt fra dag ét - nu helt anderledes i centrum.\nDette kompetenceløft kan næppe forhindre, at mange unge virksomheder også i fremtiden vil gå til grunde i det "darwinistiske hav", men stadig flere vil klare sig og vil klare sig bedre, fordi de er dygtigere end tidligere "generationer".\nInvestorerne - venture kapital-fonde og forretningsengle - præsterer i dag på et helt andet niveau end før, herunder hvad angår systematik, domæneforståelse og netværkseffekt og iværksættererfaring.\nDette løft bidrager til at øge kapitalens værdiskabelse (afkast), forbedrer beslutningerne og fører på den måde til mere optimal udvælgelse og højere oktan til porteføljevirksomheder. Alså succesfulde vækstvirksomheder.\nHvor adgangsbarriererne er lavest, usikkerheden størst og innovationstakten højest, trives iværksætterne bedst. Noget håndfast bevis for netop det kan ikke føres. Hver epoke har haft "the next big thing!"\nDen største fare i den aktuelle markedssituation er så risikoen for såkaldt californian valuation - boble på dansk - at sammenhængen mellem værdi og værdiansættelse af virksomheder forsvinder, som tilfældet har været med We Work, Uber m.fl.\nHar der så også været flere, bedre og større muligheder for iværksættere de seneste 10 år, som kan forklare den kraftige vækst? Hvis "ja" eller "måske", skulle det nok være fordi særligt mange nye brancher, markeder og teknologier har set dagens lys.\nHvor adgangsbarriererne er lavest, usikkerheden størst og innovationstakten højest, trives iværksætterne bedst. Noget håndfast bevis for netop det kan ikke føres. Hver epoke har haft "the next big thing!".\nBenne gang har det været robotter, droner, AI, deleøkonomi, fintech, nethandel og logistik, apps på alle hylder, gaming, IOT, forstærket digitalisering i almindelighed. Engang var det elektronik, hjemmesider, sportstøj, browsers, knallerter og vaskepulver.\nByd næste bølge velkommen\nDerimod kan "samfundspagten" have haft afgørende betydning. Iværksættersagen er på tværs af grupperinger, faggrænser og politiske skel de seneste 20 år blevet anset som et vigtigt område at investere i - alt fra uddannelse, videncentre, inkubatorer, indsatsprogrammer på kryds og tværs, statsstøtte til kapitalmarkedet, regionale og kommunale væksthuse etc.\nDen langsigtede effekt af de skattefinansierede investeringer skal ikke undervurderes trods halvkiksere ind imellem.\nMeget tyder på, at grøn omstilling, nye energiformer, velfærdsløsninger, rent vand, det digitale samfund, leg og lagring, finans og forretningsservice kommer til at udgøre de næste 10-20 års bærebølge for et fortsat frugtbart iværksættermiljø, som alle bør hilse mere end velkommen.